Koollejiin Minisootaa,USA Afaan Oromoo Akka Barnootaatti Barsiisuuf Qophii Jirti

WASHINGTON,DC — Koollejjiin Teknikaa fi Ummataa (MCTC) Fulbaana 24,2013 jalqabee afaan addunyaa 12tti dabaltee Afaan Oromoollee akka barnootaa tokkootti barsiisuuf qophii jirti. Barnoota tokko akka damee barnootaatti barsiisuuf kaarikuleemii ykn seerii barnootaa jabaan,fedhii fi guddinna afaan tokkoo dabalee waan hedduu ilaalan. Viktooriyaa Luling daarektera barnoota itti fufiinsa sagantaa MCTC, Afaan Oromoo koollejjii teenna keessaa qabaachuun nuuf gammachuu guddoo jetti. “Yoo jalaqa porofeeser Baanjaan waahee Afaan Oromoo hedduu ani hin beekne natti hime guddoo ajaabsifadhe afaan kun asitti barsiifamuu qabu jedhee hubadhe.Itti aanee ammoo karoora barnootaa ka Maatiyaas Guddinnaa qophii barnoota kanaatii dhiyeessellee arge.Barsiisotilleen karoora sun ilaalanii mirkansan. Tanaaf wanti kun carraa umamtii argachu malee jennee dubbanne.Barnoota keenna keessatti afaan wal makaa qabaachu fi fedhii ariifachiiftuu tana qabaachuun barbaachisaa jennee walii galle.” Obbo Maatiyaas Gudina warra akka Afaan Oromoo koolleejji tanatti kennaman gaafachaa bahe keessaa tokko. “Afaan Oromoo afaan saayisii fi teknooloojii tahanii qubee isaalleen qarooma jabanaa kanaan waan walii galuuf hujiifillee nama hin rakkisu,afaan sabii ballaan biyyaa fi biyya alaalleetti dubbatuu dabalee waan hedduu jennee itti himne,taatullee name afaan kanaa jedhee hin miidhamin hin jiru.” Kolleejjiin tun afaan Awurooppaa, Iskaandineeviyaa, Jermanii,Ispaanish,Eezhiyaa dabalee afaan 12 barsiisaa,afrikaa keessaa Afaan Oromootii fi Somaalee qofatti barsiifama.Koollejiin MN Afaan Oromoo Akka Barnootaatti Barsiisuuf Qophii Jirti. Koollejjiin Teknikaa fi Ummataa (MCTC) Fulbaana 24,2013 jalqabee afaan addunyaa 12tti dabaltee Afaan Oromoollee akka barnootaa tokkootti barsiisuuf qophii jirti. Barnoota tokko akka damee barnootaatti barsiisuuf kaarikuleemii ykn seerii barnootaa jabaan,fedhii fi guddinna afaan tokkoo dabalee waan hedduu ilaalan. Viktooriyaa Luling daarektera barnoota itti fufiinsa sagantaa MCTC, Afaan Oromoo koollejjii teenna keessaa qabaachuun nuuf gammachuu guddoo jetti. “Yoo jalaqa porofeeser Baanjaan waahee Afaan Oromoo hedduu ani hin beekne natti hime guddoo ajaabsifadhe afaan kun asitti barsiifamuu qabu jedhee hubadhe.Itti aanee ammoo karoora barnootaa ka Maatiyaas Guddinnaa qophii barnoota kanaatii dhiyeessellee arge.Barsiisotilleen karoora sun ilaalanii mirkansan.Tanaaf wanti kun carraa umamtii argachu malee jennee dubbanne.Barnoota keenna keessatti afaan wal makaa qabaachu fi fedhii ariifachiiftuu tana qabaachuun barbaachisaa jennee walii galle.” Obbo Maatiyaas Gudina warra akka Afaan Oromoo koolleejji tanatti kennaman gaafachaa bahe keessaa tokko. “Afaan Oromoo afaan saayisii fi teknooloojii tahanii qubee isaalleen qarooma jabanaa kanaan waan walii galuuf hujiifillee nama hin rakkisu,afaan sabii ballaan biyyaa fi biyya alaalleetti dubbatuu dabalee waan hedduu jennee itti himne,taatullee name afaan kanaa jedhee hin miidhamin hin jiru.” Kolleejjiin tun afaan Awurooppaa, Iskaandineeviyaa, Jermanii,Ispaanish,Eezhiyaa dabalee afaan 12 barsiisti,afrikaa keessaa Afaan Oromootii fi Somaalee qofatti barsiifama.


Ilmi gootaa goota

Ilmi gootaa goota enyummaa isaa boonsaa Hidda isaatu hayyuu abbaaf abaaboonsaa Isaanirraa dhaale sabboonaan sabasaa Kanaaf Oromummaa waan hunduma dursa. Jawar Mohammed hayyuu dargaggeessa Jiraadhuu nuuf turi sumaatu nu boonsaa. Dhugaadhaan dhalattee tanaaf dhugaan kaatee Rakkoo saba keetii addunyatti himte Bofa afaa jalaa mataa keessa dhooytee Oromoota hunda garaa daf nu goote. Afaan keenya ta’uun bakka keenya buutee Cimina kankeetiin onnattee dubbattee Gochaan kee nu boonsee maqaa nutti gootee Garuu ilmaan Geexee dhukkuba itti taate. Kayyoon kee hedduu kan jalqabaanuu kanaa If dura si kaayuun guddoof si abdannaa Takkallee hin sodaatin si wajjiin qabsooynaa Amna kee itti fufi nutilleen si faanaa! Kan sabaaf dhaamotu inni dhugaan namaa Kan sodaaf hollatu mee maal isaat himamaa? Jawaar sabaaf fakkii gadaadhaatu keetii Baga dhalattee deemi fuulduratti! Umriin kan kee kichuu Yaanni kan kee guddaa Karoorri kee bal’aa Akka damee Odaa Hamileen sibiilaa ololaan hin cabuu Kaayyoo kee sirriidhaa toorasaarraa hin dabu. Waan yaadde irraa hin deebitu Sodaattees hin dheeysitu Akkuma kanaan itti fufi… Diina Oromootti karaa cufi Kan si hordofan hiriirsi Diina Oromoo baareeysi. Kan si hordofan hiriirsi Diina Oromoo wareersi! ~~~~~~~~~~~~~~~~~~~~~~~~~~~ Najiib Zannuun/Marsimoonaa


SEENAA GABAABAA BOSONATTI BAHUU FII QABAMANII AJJEEFAMUU JENERAAL TADDASAA BIRRUU FAA

Tokkicha Abbaa Milkiin Waan gootota kanaa bal’inaan bareessuuf osuman taa’e yaaduu Aaddee Foolii Gorbaa -haatii Koroneel Hayilu Raggaasaa nadursani.Lubbuun jiraatanii seenaa kana baasuun isaanii bayy’ee nagammachiisse hamilee koo na kakaase.Ammas waaqni dhugaa umrii dheerafi fayyaa isaanii haakennuuf. Issan ilma dhabanii gubachaa wagaa afurtama kana dabarsanii uummanni Oroomoo ammoo erga du’a jara sanaati hooggana dhugaa dhabee hooggana fajajuu fi foorjidii jalatti kufee wagga afurtaman darban kana Taaddasaa fii Hayiluu kumaatamaan lakkaawwaman jalaa wareegamaa har’a gayee.Kuni yoo mirra,qalbii, onnee Oromoo tokkoo hinfonqolchine maaltu fonqolcha laataa? Gara ijoo dubbii kootittan deebi’a: Jeneraal Taaddasaa Birruu uuggura mootummaan H/Sillaasee irra kaahe jalaa mootummaa Dargiitin dhiifamni godhameefii bahuun isaa ni beekkama.Akkuma uugura irraa baheen qabsootti deebihee ABO ijaaruun Hayyu Duree jaarmichaa ta\’e filatamuu isaas seenaan jaarmichaa hin haalu.Ijaarramuu jaarmiyaa kanaa keessatti hayyoonni MACCAAF TUULAMAA duraanii fii ajejoonni waraanaa dhalootan Giddu gala Oromiyaa(Shawaa) ta\’an jaarmiyaa keessatti baayyinaan aangoo qabachuun saanii kan isaan hingammachiisin qareeyyin (elites) dhalootan naanno Wallaga ta\’an namootni lakkoofsa yertuun -leellistoota Soshaalizimii turan- ( Few Socialist oriented Wel lega Oromoo elites) mala jarra kana ittin dhabamsiisanii aangoo ittin dhuunfatan qindeeffatanii hojiirra oolchutti ka\’ani.Jarri kuni jaarmiyaa ICAT fii MAESON jedhaman kan tokko tokko keessatti margee daangaan isaaniirre hinbeekamne ijjaarratani Dargii wajjin akka hojjachaa turaniif yeroo sana nama waayee Bilisummaa Oromoo dubbatu akka ajjeesaa yookin ajjeechisiisaa turan seenaa keessa dabarre waan ta\’eef nama nuu qoratee raggaasisu hinfeenu.Garuu, lubbuu Oromoo meeqaatu sababa kanaan harka saanitti darbe kan jedhu qormaata gadi fagoo barbaachisa. Gara hala ABO keessatti yoon deebi’u jarri kuni kallattiin mormanii adeemasa sana dhaabuu akka hindandeenye waan beekaniif harka lafa jalaatin shirra diigu jalqabani.Raawwiin jalqaba lafaa ittin ka’an “Qaboo Yaa\’i\” jaarmichaa konkolaataa Koroneel Ha\’ilu Raggaasaa keessaa hatanii waan akka basaasota Dargiin fudhatamee fakkeessanii Mangistuutti kennameetti odeessuu jalqabani.Kanaafuu Mangistuun isaan ajjeesuuf akka barbaadaa jiru fakkeessanii hatattamaan akka bosonatti bahan wareersanii manaa baasani.Namoota yeroo san bahan keessaa : 1-Jeneraal Taaddasaa Birruu 2-Koloneel Hayilu Raggaasaa 3-Shaalaqaa Ababaa G/Maaram 4-Dajjaazmaach Kabbadaa Bizunesh (goota bara xaaliyaanii akkas jedhee uummanni sirbaafii ture) \” Kabbadaa Bizuneshi Goorotti dachaasee hundumashii Kabbadaa yaa kabbadaa Maa akkana goggootaa biyya badaa\” 5-Takluu Tasammaa-dhalataa Meettaa Roobii yoo ta\’u yeroo sana nama bulchaa Ona sanii ta\’ee hojjachaa oso jiru waayee qabsoo kanaa fudhatee nama itti makameedha. Kana booda itti makamanii naamusaan deemuu dinnaan murtee Jeneraal Taaddasaatin kan of biraa gaggeessan ijoollee abbaa lafaa kan akka: 1.Taayyee Maammoo Sorsuu-kan tsaxitaa H/Sillaasee keessa hojjachaa turee labsii lafaa falmuu ba\’e, abbaan Taayyee Maammo Sursuu bara mootummichaa amma gaafa du\’utitti bulchaa Ona Ada\’a Bargaa kan turedha. Taayyeen naannoo Incinniitti ajjeefame. 2-Ajjamaa Irkoo Bultoo-Kan obboleessi gootota beekkamoo bara Xaaliyaani Garbii Bultoo Hundee Bultoo, Qaalluu guddicha Salaalee kaasee Hanga Bchootti beekamuWalee Bultoo Dhalchu ilma Hirkoo Bultooti. 3. Alamaayyoo Lammaa dhalataa biyyasii ta\’us abban isaa amaara akka ta\’e kan beekamu -Egaa Ajjamaaf Alamaayyoon dargaggeeyyi umriin saanii digdamoota keessa ture yoo ta\’an qabeenyaa lafaa warra saanitin kan jiraatan yoo ta\’u labsii lafaa falmuuf bahanii jaratti makamuu yaalanis jarri yaada saanii laalanii waan ofbiraa gaggeessaniif kophumatti oso sochoo\’anuu uummanni itti marsee rasaasan madeessee erga qabee booda murtii uummataatti dhiheeffamanii kan du\’aan adabamaniifii kan biroollee kan barreessan kuni maqaa saanii hinqabatin keessatti argamu. Karaa Salaalee ammoo Qanyaazmaach Mulu Hasanuufi namoonni isaaniin hoogganaman akkasumatti bahanii akka turan niyaadatama. Wanti nama gaddisiisu yeroo kuni hundumtuu dalagamu qophiin tokkoyyuu hintaasifamne.Jarri kuni tasuma ka\’anii harka duwwaa hidhanno malee manaa bahani.Kunis itti yaadamee labsii lafaatin walqabatee akka ta\’u waan sagantaayee hojjatanme fakkaata.Akkuma isaan bahaniin oolee oso hinbulin labsiin lafaa Bitootessa 4/1975 labsame.Kunis kanta\’eef mootummaanillee qabuu dadhabu waan akka labsii lafaa mormuu bahan taasifamee irratti ololuufii qotee bulaan \”lafa argate\”adamsee akka fixu mirkana waan tureefi. Dantaa quba wal hin qabne,garuu galiin irratti kan waliif galame ta’ee argame. Xiinxaltoonni siyaasaa barasii garuu \”Dargiin labsiocha kan baase itti yaadee sagantaa qabatee oso hinta\’in qabsoo eegalun jarreen kanaa rifachiisee qotee bulaan Oromoo akka isaan hinsimannee fi wajjin hinhirirre taasisuuf \”akka ta\’e irra deddeebi\’ani ibsuun saanii ni yaadatama.(Kanarratti Obbo Zaggayyee Asfaawu waan beekan waan qabaniif dhugaa isaa oso uummata Oromooti ibsanii senaa qulqulluu argachuun ni dandama jedheen amana.) Gara jaraatti yoo deebinu bahinsa saaniitiif qophiin tokkoyyuu akka hinjirre ,dursanii iddoo qopheeffatan akka hinqabne,wanti hunda calaa nama gaddisiisu meeshaa namtokkeellee of harkaa akka hinqabne barreessan kuni dirree isaan keessa sochoo\’aa turan dhaqee isaan qunnamuun ragaa qabatamaa ijaan argee afaan isaanitirraa odeeffannoo sududaan argatee ture.Namoonni hanga sana bilchaatani qabsoo uummata Oromoo hoogganuuf guurmaahan keessattu kan jaarmiyaa hangafa Oromoo -Walda\’a Maccaaf Tuulamaa hogganaafii gidiraa adda addaa argaa turanii fii hoggantoota waraana ciccimoo kan turan dogoggora akkasii ni hojjatu jedhamee yaaduun nama dhiba.Shiftaan baaddiyyaatuu yoo yakka hojjatee manaa bahu lafa itti of dhoksuu danda\’u dursee itti yaadee meeshaa fi rasaasa gahaa wajjin qopheeffatee baha.Jarri kuni qophiidhuma ammasiitu hinqaban turani. Asirratti isaan dogoggoran jechuu kootii miti, isaan akkuma wal amantii Oromoo jidduu jiruutti warra waan hundumaa isiniif guunnaa akka asitti hinqabamne bahaa jedhaniin sana amananii akka bahan dubbachaa turani.Jarrii garuu, guutifiin hafee garagalaniituu hin ilaalle.Horridhuma galaa ittin godhatanirree akka ergamuuf kan gaafatan oso hinerginiif harkuma firoota isaanii irratti kufanii rakkachaa oso jiranuu akka qabamanii dhuman barreessan kuni quba qaba.Lafti isaan qabsoo kanaa filatanis Godinaa Lixa Shawaa Ona Meettaa Roobii iddoo dhaloota Koloneel Hayluu fi Dajjaazmaach Kabbadaa naannoo gammoojji laga Mogor yoo ta\’u lafa Finfinneeraa km 100 caalaa hinfagaannee dha.Lafti kuni dhuguma qabsoo sanaaf mijataadhaa? Kufaatiin ABO kan duraa sanirraa jalqaba.Uunkuraan ammaa kunis yeroo saniis numa ture. Akka jarreen yeroo sana dubbachaa turanitti meesha fii loltuun isiniif ergama ,waan barbbaachisu hundumaa isiniif guutama akka asitti hinqabamne hattattamaan bahaa jedhamanii qophii tokko malee akka bahan dubbachaa turani.Loltuun Shaambal Gabbataa nama jedhamuun hoogganamu kumni lama karaa Jalduu bahee akka isaan dhaqqabu akka itti himames dubbachaa turani.Garuu suni hinmul\’anne.Barreessan kuni Jeneraal Taaddasaa fii Koroneel Hayiluu naannoo Shinoo jedhamuutti uummata naannoo sanaatiif kaayyoo saanii ibsanii erga xumuranii booda qunnamuun jarri lachanuu meeshaa waraanaa akka of harkaa hinqabne argee jira.Meeshan waraanaa isaan bira turte M1 Takluu Tassamaa qabatee deemu qofaa akka ta’e hubatee ture. Sana booda marii adeemsifameen barreessan kuni jara kanatti makamee wajjiin qabsoo adeemsisuuf akka barbaadu yaada dhiheessee ture.Jarri lachanuu garuu akka Finfinneetti deebi\’e barattoota gurmeessee qabsoo siyaasaa eegalchiisuun xalayaa(pamphlet)garagaraa baasuun akka facaasan dirqama itti laachuun gara Finfinneetti deebisan.Dirqama kana yoo kennan qarshiin jaarmichaa kan miseensota irraa guurramme Birrii Toophiyaa $300,000.00 Obbo Darajje Dheerressaa fii Doktor Yohaannis Warqineh harka waan jiruuf isaan ammoo qunnamuun kan danda\’amu karaa nama Obbo Kabbadaa W/Gabriel jedhamu nama mana sagadaa Ortodooksii Isxifaanos jedhamu fuul duratti waajjira dhuunfaa konkolaataa itti kireessan\”Nyala Tours\” jedhamu qabu akka ta\’e ibsanii waraqaa koodiidhaan barreeffame laataniifi qarshii ittin hojjatamu isaanirraa akka fudhamee hojjatamu fii isaaniifis qarshiin ittiin sochoo\’an akka ergamuuf xalayichaan dhaamanii Finfinneetti deebisani. Barreessan kuni dirqama kana fudhatee akkuma deebi\’een odeeffannoo kana barattoota Yuniversiti Finfinnee tokko tokkotti dabarsee odeeffannichi babal\’atee gaaffin waan dhufeef walgayiin lafa-jalaa mooraa 6 kiiloo keessatti adeemsifame.Namoota walgayii kanarratti argaman keessaa barreessan kuni kan amma yaadachuu danda\’u-Abboomaa Mitikkuu, Mitikkuu Tarfaasaa, Yohaanis Bantii (Galaasaa), Dambii Disaasaa, Abdataa Guutamaa,kanneen har\’a biyya keessa jiran maqaa isaanii asitti dhahuun balaa irran gahuu danda\’u fii kan biroollee barattoota hedduutu qooda fudhate. Haala kanarratti halkan guutuu mariin adeemsifamaa bulee wanti irra gahame koreen ijaarramee barattoota gurmeessuun gareen tokko bosona dhaquun jaratti makamee qotee bulaa keessa seenuun hojii siyaasaa akka hojjatuuf gareen biraa ammoo Finfinnee keessatti hojii siyaasaa akka hojjatu walii galamee. Garee isa bosonatti bobba\’u hoogganuuf murataan namaa Abboomaan fedhii saatiin dirqama fudhatee, garee sanas barreessan kuni geessee akka jaraan walqunnamsiisu dirqamni laatameefii qophii barbaachiisaa xumurree bultii gabaabaa keessatti walitti deebi\’uuf murtaayee addaan baane. Barreessan kuni akka walii galametti dirqama saa bahuuf egaa turullee nama deebi\’e isa qunnamu waan dhabeef namoota murtee sana dabarsan tokko tokko barbaadee dubbisuyyuu dubbin akka gaafa walgayichaa ta\’uu didde.Jarri gaafas dhaadatanis sagalee qabbanaawafii jibbaan yeroodhaf qophiin taasifame waan hinjirreef homaa gochuu hindandeenyu jechuun waadaa saanii diigani.Sana booda barreessaa kana karaattuu yoo argan dubbisu lagatan.Egaa dhugaan jiru barattooni suni duraa yoo akkasitti dhaadatan kiyyoo jaraaf kiyyeeffame iccitii isaa hinbarre turani. Hojii kana hojjachuuf warra saaniitin yoo mari\’atan garuu akka adabatanii taa\’an waan itti himameef of duuba garagalani. Yeroo dheerra oso hinturin qarqaarsuma sab-gantoota Oromootin Jeneraal Taaddasaani fi Koroneel Hayiluun qabamanii duuti itti murtaayee jechuun yoo ajjeeffaman Taklu Tasammaa gaafuma isaan qabaman jagnummaan irratti lolaa ture loluma sanarratti wareegame.Dajjazmaach Kabbadaan Shaalaqaa Abbabaa waliin ta\’un hafanii lola hedduu akka adeemsisaa turan barreessan kuni quba qaba.Dajjazmaach Kabbadaan wagga ja\’af dargii cinqaa turee booda akka wareegame nibeekkama.Waa\’e Shaalaqaa Abbabaa garuu ergasii barreessan kuni waan dhagaye hinqabu.Qanyazmaach Mulu Hasanuufi hordoftoonni isaaniis lola hedduu adeemsisuun Dargii muddaa turanii boodarratti wareegamanii jiru. Egaa kuni hundumtuu ta\’uu kan danda\’e shiira gareen olitti tuqe xaxeen akka ta\’e namoonni ragaa bahan jiraachuu ni malu jedheen yaada.Aadde Fooliin hanguma beekan Jaagamaatu gane jedhan malee dubbin gara biraa jirti .Dhuguma Jaagamaan harka keessa hinqabu jechaa miti. Tarii bobbaan Shaambal Gabbataa fii loltoota 2,000 waan isa laallattu natti fakkaatti. Hundumaafuu SIIDDAAN UUMMATA OROMOO TAADDASAA BIRRUU FII GOTOTA BOBA\’AN kan akka HAYILU RAGGASAA akkasitti wareegamanii . Obboleeyyan koo ijaa qalbiirraa nahambisaa. Waan garii iciiti dhimma sabaa olaanaa ilaaluu wajjiin du’uleen numa jiraata. Haata’u malee namootni yertuun bara baraan qabsoo bilisummaa Oromoo gootni meeqa akka itti wareegame beekaamaa ta’ee osoo jiruu, namootumaan yertuun kufaatii keenyaaf ka’insa irraa sababaa ta’an eenyuffa akka ta’an osoo beeknu calliisaa ture. Yoo dubane badii kana caaluu fidaa laata jechuun caliisne. Kan na aarsee waa jechuu barbaade namootni du’an silaahuu du’an, kanneen lubbuun jiran ammo badii balleessan kana irraa barachuu fi uummata Oromoo dhiiffama gaafachuun hafee badii sadaffaa jalqabu isaaniitti. Ammas Kanatti fuftee maal hojjette jechuun keessan ni malaa ,kanalee haala isaa laaleen ittfufa. Oromiyaan ni bilisoomtii !!! Tokkicha Abbaa Milkii bariitee@ymail.com


JECHOOTA GAMNAA

Amaan Tolaa Hamdaa Amajjii 2013 A. Seensa Barreeffamni kun qorannaan dubbii Arsi’ii yookaan koottu-dhufeen maal akka fakkaatu ibsa. Barreeffamni kun gabaabaa ta’ullee jechoota gamnaa yeroo adda addaa bakka adda addaatti jedhaman irratti xiyyeeffachuun; gamni maal waliin jedhe gaafii jedhuuf deebii kennuuf yaala. B. Koottu-Dhufee Koottu-dhufeen aadaa haasawa Arsiiti; sirna mari’ii ka Arsiin bakka sirnaatti haasawu. Koottu dhufeen sirna haasawaa kan bakka cidhaa ykn du’aatitti haasawamu. Sirna haasawaa ka dubbiin bilchaataan ittiin dubbatamu. Arsiin jaarsummaa koottu-dhufeen yookaan ilaaliin haasaya. Namni bakka sirnaa jiru jaarsas ta’ee ka’ima kan dubbachuuf murtii qabu kan sirni dubbachuu hin dhoorgine martuu koottu dhufee fudhatee haasayuu danda’a. Koottu dhufee fudhachuuf ijoo dubbii beekuu qabna yoo hin beeknee ta’e nama beekutti siqnee gurratti dubbii na barsiisi jenna. Jaarsonnillee yoo namni haarofti addabaabaayii dhufe dubbii barsiisaa jedhan. Namni haaroftis erga dubbii baree booda yaada ofii kenna. Aadaa Arsii keessatti ka’imti ykn dargaggeessi jaarsa jala taa’ee dubbii bara. Aadaa bareedaa Arsiin oromoo gumaache keessaa sirni haasawa koottu-dhufee tokkoffa jechuu dandeenna. Gara biraatiin sirni haasawaa kan gosoota oromoo biroo koottu-dhufee irraa garaa gartii guddaa hin qabu. Sirna haasawa koottu-dhufee keessatti gaafiin ykn yaanni kallattii adda addaatii ka’ee deebiin kallattii adda addaatii itti kennama. Koottu-dhufee dabaree eeggatanii namatti fudhatan koottaa kaa jedhan; namni hunduu dabaree eeggatee maarree abbaa ebaluu jedhee haasaya jalqaba. Namoonni adda addaa akkuma dandeettii fi muxannoo isaaniitti haasawa ofii fakkeenna dubbiitii fi maammaakaan gabbisanii dhiyeessu; kana booda yaada waliigalaa irra gayama. Dhimmi haasawamuufis erga hayyoonni adda addaa yaada ofii itti kennanii booda walii galteerra gayama. Jechoonni gamnaa asii gaditti tarraayanis kan bakka, yeroo fi haala adda addaa keessatti jedhamaniidha. Akkanumas; jechoonni gamnaa koottu-dhufee haasawuuf gargaarantu asii gaditti dhiyaate. C. Gamna Hayyuu dubbii beeku; namoota walitti bu’an kan araarsu; ka dubbii qoru; koottu-dhufee fudhatee haasawa bilchaataa haasawuu ka danda’u. Gabaabamatti; haasawa mishaa fakkeenna dubbiitiin midhaage haasawuun ka nama amansiisu jechuu dandeenna. D. JECHOOTA GAMNAA “Malkataafis; qandhafaafis toltii adurreetti bilbila haa hiinuu” jedhe hantuunni. *** Diintichi obbaafate; Nagaan bobbaafate; Gamnichi obbaafate; Qorata malee taa’e; Qora malee haasaye (Diintichi ka hobbaafateef waan loon irraa oofataniif/yaafataniif; gamni ammo iddoo taa’ullee qoratee taa’a; qoratee haasaya;qoraan hojjata) *** “Dullumti eessaan dhufti?” jennaan; “Dugdaa fi jilbaan” jedhe gamni tokko. “Kana qofaa miti” jedhe gamni duraa:”Ijaan- harka ijarra kaayatee laalaa; gurraan- yoo waa itti himan yeey maal jettan jedhaa; ilkaanin- ilkaan irraa cabuu jalqabaa; qalbiin dhufti waa dagataa.” jedhee deebise gamnichi duraa. *** Dullumti duddaan dhufti; gadi caldhiin ilmaan dhufti; kankee kanumaan niitiin dhufti; keessa tareen lammiin dhufti. *** Wallaalaan of jalatti Gamni ammo baargamatti! *** Gowwaan gorsan nama dida Qabu nama dika Malli gowwaa maali? *** “Intala dayee; Kolooban gayee Koloobni maqaa itti haa baasu” jette namittiin. *** “Gootni ka maal godhee dabeessi ka maal ta’e” jedhee gamni tokko kan biraa gafate. Gamni biraas; “Gootni ka ari’ee dabeessi kan dheesse” jedhe. “Kanuma qofaa ree jedhe gamni duraa?”; “Ee kanuma” Jedhe gamni lammataa. Jennaan miti jedhe gamni duraa “Kan dheessee deebi’ee ofirraa reebellee goota; kan ari’ee irraa hin hafnellee luynaa mitii?” jedhee gamnichi duraa deebise. *** Tokko dubartiitti bayee qore; itti dhufee akkana jedheen:- “Ijaarattee mana; Keessa jirtaa namaa Akkam oolte” jedheen. Isiinis gamna waan taatef akkana jettee qaanessite:- “Qabattee sibiila; Falanni si dhiira Ee ooltee” jetteen. *** Waa sadi waa sadii injifatte:- 1. Bubbeen galaana injifatte 2. Namichi bubbee injifate 3. Namicha duuti injifatte (Bubbeen galaana oliifi gadi dhooftee injifatte; namichi ammoo doonii galaana irratti ijaaree bubbee injifate; namicha ammo duuti injifatte.) *** Waa sadi haga waa sadiif jirraa beektutti hin dubbadhu jedhe gamni:- 1ffaa. Dabeessi haga gootaf jiraa beekutti 2ffaa. Dondhi haga arjaaf jiraa beekutti 3ffaa. Gowwaan haga gamnaaf jiraa beekutti *** “Dhiisuuf dhalee; arraabuuf qoree malli maali?” jette dhaddeen dhaltee. *** “Awliyaa rakko’oo dhaqan shantu du’a oolan shantamatu du’a” malli maali? *** Akka hin nyaannee dangaaja marqite; Akka hin dhiifnee itti carreessite *** Lagni guuteen dhugaa simbirri irra hin barartuun soba; si soqee si dhabeen dhugaa lafti na jalatti hin hafneen soba; ebalu duroomee kiila lixeen dhugaa horii isaa laakkoftee itti hin baatun soba. *** Qoricha jennaan harree qalle Hin ta’u jenna harree ganne Fidaa jennaan sondhee dhabne. *** Bulee yaa bulee; Buleen woyiinuu turee; Worra bulee qaanyesse; Rabbi raatesse. (Arriin kabaja qabdi. Namni jaaree arrii bulee godhe hambisaa kabajuu qabna; yoo kabajuu baannee abaaree nu balleessa) *** Kaamoo mana bulkaa; Boosoo mana curgaa; Kaamoon harka hallee; Booson garaa halle. (Kaamaya mana urgaa/bareedaa; boosaya mana busha’aa; kaamaya harka hallee boosaya garaa halle/baay’ee deetti) *** Ilmi qe’ee hatu raaja; niitiin dhiirsa hamattu raaja; namni lammii ganu raajaa; jaarsi sigabaa galu raaja. *** Dullumti ihii(ebelee) dabalatte waan falli hin baafne; deegni ceem’aa dabalate waan falli hin baafne. *** Laafaa horii guddisii konkaa qoraafadhu; Laafaa namaa guddisii bonjaa boraafadhu. *** Kan lolu goota; kan hin lolle dabeessa; kan lolee hin araaramne sheexana. *** Eerakkadhe jedhe gamnichi wallaalaa wajjiin cinaa (lakkuu) dhalate; eerakkadhe jedhe gootni dabeessa wajjiin cinaa dhalate. *** Gamni gamnaan akkana jedhe;” Dhiira tahanii meeshaa waraanaa dhabuun fafa.” Jennaan; dogongorte jedheen gamni lammataa; “Meeshaa waraanaa dhabuu mitii meeshaa waraanaa qabaatanii onnee dhabutuuyyi fafaa” jedheen. *** Waa sadi faayaa waa sadi faaya faayarraati:- 1. Amrii(qabeenna) qabaachuun faayaa arjummaan faaya faayarraati. 2. Arrii qabaachuun faayaa aqlii(gamnummaa) qabaachuun faaya faayarraati. 3. Gootummaan faayaa obsi faaya faayarraati. *** Keessumaa waa sadiin simatan: lafee foon hin qabneen simatan;foon lafee hin qabneen simata; erbee coraa hin qabneen simatan. Lafeen foon hin qabne:-ilkaan kolfanii kolfisiisan. Foon lafee hin qabne-arrabaa haasayanii haasofsiisan. Erbeen coraa hin qabne-gurraa waan keessummaan jettu jalaa dhagayan. *** Gowwaaf galgalli dukkanatti Gamnaa fi gamini ifatti Waariin dukkana hammeesse Ifa dhiyeesse! *** Gamni gamnatti dhufee akkana jedhe ” Wonti erga deemee hin dhaabbatin maali? Wonti erga taa’ee hin socho’in maali? Wonti erga diigamee hin ijaaramin maali?” Jennaan gamni lammataallee akkas jedhee deebise. “Wonti erga deemee hin dhaabbatin laga; wonti erga taa’ee hin deemin dhagaa; wonti erga diigamee hin ijaaramin garaa:- garaa har’as borus ittuma nyaatanii inni sanuma” *** Gamni gamnatti bayee qore:” Walqixxeen (handhuurri) lafaa eessa” jedheen. Gamni lammataallee “Achuma bakka ati jirtu san” jedheen. Gamni duraallee “Akkamitti ta’a?” jennaan “Dhundhumaan safartee walitti laaluu dandeetta” jedheen. *** Wonti ganama guddoo; guyyaa xiqqoo; galgala guddoo maali? Deebii:-Gaaddidduu *** Gamni gamnatti bayee akkana jedhe “Fardaa oliin boora kiyya; biyyaa oliin Fasasa tiyya; niitii oliin niitii tiyyya; “Jennaan; dogongorte jedheen gamni lammataa”Boorri kankee guulee dabe; biyyi tantee dheebisaan dabde; niitiin tantee kashalabboomtee dabde.”Jedheen *** Gamni akkas jedhe:- fardaan haga farada jedhan dhaqqabo hin jedhanii; dubartiin haga dubarti jedhan ibso hin jedhanii; loonin haga loon jedhan qabbaneesso hin jedhanii; du’aan haga du’a jedhan woffifte hin jedhanii jedhe. (Fardi dafee bakka hedan nama geessaa; dubartiin mana ibsitii(tolchitii); loon ammoo aannan isaa nama qabbaneessa; duuti ammoo hoffaa nama gootii) *** Baddaaf gammoojjiin yeroo baay’ee wal tuffatan dubbiinis wal tuqan wal agibu waliinis morku.Yeroo sirnaa; cidha ta’inna du’aa jaarsolii ciccimoo gamna ta’an filatanii ‘koottu-dhufee’ walitti fudhatan. Jaarsoliin dubbii sirritti beekan dubbii mi’aayaa nama tuffachiifne haasawan. Yeroo woyii gammoojii irraayyi baddaa fuudhaaf osoo deeman worri isaan irraa fuudhan illee baddaa worra dureessa ture. Jaarsi gamnaa (abbaan gosaa) ka koottu dhufee haa fudhatuuf qopheessan keessaa tokko akkana jedhe “Jarana maalif wol gattanii facaatanii deemtan worra eennuu akka deemaa jirru beettanii worra guddaa dhaqaa jirraa bar; mee dhaabadhaa hin mari’anna jedhe. Akkuma beettan baddaan dubbiif sirritti qophooftee nu eeddii. Kanaaf; teessumti akka qabaa akka itti teennu mari’anna; nyaannis akka qabaa akka itti nyaannu mari’anna dubbiinis akka qabdii akka itti dubbannu mari’anna.” jedhe. Achumaan jaarsi lammataa maarree jedhanii attam taana maal jenna biyyana jedhe. Jaarsi biraa koottu dhufee erga fudhatee akkas jedhe maarree jarana ka jettan sadiinuu nu hin rakkisuu jedhe. Achumaa, jaarsi duraa attamitti jennaan jaarsi sadaffa akkas jedhe ka teennu bakka isaan qopheessan kan nyaannu waan isaan nuu kennan ka dubbannu kallattii dubbii isaanii laalleeti jedhe. *** Yeroo woyii gamin baddaa gamna gammoojjiitti bayee akkas jedheen “Eessaa baate abboo?” Jennaan; gamnichi gammoojjii illee “Gammoojjii baye.” jedheen. Achii gamnichi baddaa “Gadii keessaa baatee!” Jennaan; achumaan gamnichi gammoojjillee “Gadii keessallee oli jira olii keessallee gadi jira.” jedheen. *** Gamni gamnatti bayee gamna qore; gamni duraa gamna lammtaatin akkana jedhe” Ganni maalii gamni maal” Gamni lammataallee akkas jedhee deebise “Ganni ka fixeensayee gamni ka dubbii fixe” Jennaan; Gamni jalqabaa dogongorte jedheen “Birraan illee ima fixeensayaa; dubbii ammo bultu (turtu) dhumattii; yerootu fixaa kanaaf ;ganni ka quufsee ciciiphise gamni ammoo ka waan dhufu (ofduraa) beekee.” jedheen. *** Gamni gamnaan akkas jedhe “Namni ka du’eef ka jiru keessaa kamtu baay’inaan caala?” Jennaan gammi lammmataallee “Ka jiruu du’e wajjiin ka du’etu caala”jedheen. *** Daamuu Ushuu gamni Arsii beekkamaan yeroo ta’e dubbiif ganda woyii dhaqee erga simatanii booda dubartiin woyii akkana jetteen”Daamuu Ushuu ka gurri Ambaa Diina gaye sun kanumaa?” jette gabaabbinna isaa laaltee; innillee baay’ee gabaabaa waan tureef. Achumaa; Daamuu Ushuullee jecha isii dhagayee akkana jedhe “Ol hin cinneen gafarsaa; gadi hin cinneen farraa teennaan teessuma gayee; dubbannaan higaa gayee mixiif na komattaa” jedheen. *** Jaarsi gamni woyii yeroo ta’e Daamuu Ushuutiin akkana jedhe “Daamuu silaa ati gamna beekkamaa ambaa diinni beekee ilma sitti baye qabdaa?” jennaan innillee akkana jedhee deebise ” Arse sadiin afaan qabee tiyya sadan afaan qabatte”jedhe. Ilmaan sadan uumate keessaa tokkichillee isatti waan hin bayiniif. *** Gamni warra soddaa dhaqee erga waa nyaatee dhugee booda yeroon gannaa akkana jedhe soddaatiin “Da’iyya marqi keessan xinnaatee dabe; gubee dabe; mi’aayee dabe” jennaan Soddaatinis akkas jettee deebifteef “Xiqqeenni akka yeroo; gubaatin akka jarjaraa; mi’aan akka harkaa afuufadhaa keessaa fudhaa ” jetteen. *** Korminee korma kaaye kormarra dalluu kaaye; Haburaa goota kaaye Itayya gaamaa kaaye; Jiille jaamaa kaaye; Ajjeeftee mirga hin qabduu qollee dhara qandhaftu Abeetaa Dambal kaaye. *** Ilmi ka abbaa fakkaate caala moo ka bara fakkaate caala? Jennaan ka bara fakkaate caala jedhe gamni. *** Waa sadi waa sadi nyaatti:- 1/Aariin umrii nyaatti 2/Kijibni hiriyyaa nyaatti 3/Kolfi qalbii nyaatti *** Waa lama nama xiqqeessiti:- 1ffaa Hanna 2ffaa Kijiba *** Teessumti woyaa fixxi; deemsi kophee fixxi; hirribni yeroo fixxi; obsi muuxannoo fixxi; hawwiin jaalala fixxi. Itti fufa…


SHIRA DIINAA IRRAA OF TIKSUUN, MEESHAA WARAANAA CAALA!

Y.G(2005) | Hagayya 23, 2013 Biyyoonni ykn Saboonni Bilisummaa isaanii goonfatanii jiran , milkaa’ina qabsoo isaaniif inni adda duraa, shira diinaa irra aanuu ta’uu jala muranii namaa dhaaman. Faallaa kanaas, humna kamuu mo’achuuf ammoo , shira humna sana diigu yk humna dhabsiisu hojjachuun murteessaa ta’uu gadi jabeessanii dubbatu. Qawwee baatanii adda waraanaatti wal waraanuun, carraa tokko fi tokkoti. Ajjeesuu ykn du’uu. Shirri barbaachisu keessa diinaatti odoo hin hojjatamiin qawween walitti ba’uun, tarii kasaaraa lubbuu hedduu nama gaafachuu danda’a. shirri keessaan yoo hojjatame garuu , yeroon qawwee barbaachisu iyyu dhibu akka danda’u warra muuxannoo qaban irraa hubachuun ni danda’ama. Biyyoonni gurguddatan har’a meeshaa waraanaaf maallaqi baasanii fi humna Biyya tokko ykn humna tokko laafffisuuf shira hojjatamuf maallaqii baasan waaqaa fi lafa. Addunyaan har’a waa hedduun walitti dammaqee, karaan shira wal irratti hojjatan , karaa hedduu dhoksaa fi waggoota lakkofsiisee Injifannoo argamsiisu irratti hojjachuu ega eegalanii bubbulanii jiru. Biyyoonni hedduun Biyya isa tokko shiraan cabsuuf, dhaloota wal irratti guddisaa jiran. Dhaloota jiru amanu dhabuu irraa, dhaloota Biyya ykn lammii Biyya akkasii akka jibbutti, jibbuu qofa odoo hin taane, of wareegee akka dhabamsiisutti wal irratti guddisaa jiran. Kana malees, lammiilee Biyya cabsuu barbaadanii funaananii, waan barbaadaniin qaranii guddisanii, Angoo qabsiisanii saamichaa fii tu’annoo barbaadan yennaa gaggeessan, ifatti kan argaa jirrudha. Adeemsi akkasii ammoo, Biyyoota gurguddataniif qofaa odoo hin taane, warri akka wayyaanees muuxannoo kana fudhatanii nu irratti hojjachaa jiraachuu ragaalee hedduu tarrisuu dandeenya. kana irratti raga tokko kaasuu danda’a. wayyaaneen baatii lama dura humna basaasaa Israa’eelitti leenji’e Biyya keessatti wayita bobbaaftu, hojiin isaanii adda duraa sochii hawaasa musiliimaa dhaabuudha. Kanaafis basaastoota 893 laanjisifte, quraanaa fi salaata hundaa barsiiftee jirti. Kanneen keessaa 630 TIGIREEDHA. Jarri kun egaa warra sochii kana gaggeessan keessa seenanii waan hundaa barbadeessudha. Ajjeesuudha. Fakkeenya biroo, tokko-shanii Biyya hammacaa jiru, Israa’eel loote seentoota Filitsixeemii fi mankaraasitootaa itti tu’attudha. Gama kanaan qabxiilee hubachuun nu barbaachisu hedduu, gara fuula duraatti dhiheessuun kiyya hin hafu. Har’af garuu haala kana kan keenya waliin ilaaluun barbaachisaadha. Yoo haala kana hubanne, of tikisuu keenya mirkaneessinee , nuutis diina irratti hojjachuutti ce’uu keenya dhugeeffanna. Keessa keenya cufannee, diinni akka kanaan duraa akka nu hin seenne dhorginee, waan diina irratti hojjannu qofaa irratti hojjannee, injifannoo keenya harkaan ga’annaa jechuu kiyya. Waan Biyyoonni biro ykn sabni biraa keessa dabre irraa barachuun hedduu barbaachisaadha. Mooraan qabsoo Oromoos , shira diinaan hedduu miidhamaa jiraateera. Waan keessa dabarre sana har’as akka nu mudatu hin feenu. Fedhii qofaa odoo hin taane, hojiin mul’isuutu nurraa eegama. har’a sochii qabsoo Oromoo keessatti tasgabbii amma tokko argaa fi ilaa fi ilaameetti ce’u argaa fi dhaga’a jirra. Har’a Oromoof OROMO malee akka hin jirree kan hubatame fakkaata. Walitti dutu irra , wal dhaggeeffachuu fi wal hubachuun akka dursu argaa jirra. Mooraan Qabsoo Oromoo hangamu ilaalchi walii faallaa fakkaatu mul’atus, lolli warra gawwaa sun hanga tokko kan hir’ataa jiru fakkaata. Sochiin, dhimmi Oromoo dhimma Oromooti jedhamee waliif dubbachuu fi waliif birmachuun akka dansaatti bakka maraa wal utubaa jiraachuu argaa jirra. Miidiyaalee adda addaa bananii ummata ofii tajaajiluun gama hundaanu itti fufaa jira. Dhimma ofii hawaasa addunyaa beeksifachuun sadarkaa dhunfaa eegalee hanga dhaabbilee adda addaatti , sochii hin tuffatamne argaa fi dhaga’a jirra. Haala walii gala mooraa qabsoo Oromoo keessattii mul’achaa jiru kana, diina irraa tikisuun murteessaadha. Waan kaleessa mataa akka gadi qabannu nu taasise inuma beekna. Diinni shira akkamii akka nu keessatti hojjatee isa fudhatu fudhatee, isa kaan adda baasee, kaan manatti galee akka taa’uu taasise qalbii qabana. Shirri diinaa kun har’a daran yoo hammaate malee , kan sochii keenyaan rifatee laafatu akka hin taane akka gaaritti qalbeeffachuu nu barbaachisa. Shira diinaa mo’achuuf, dhalli Oromoo mooraa qabsoo isaa qulqulleeffachuun murteessaadha. Keessattu Biyya keessattis ta’ee alatti eenyu waliin akka hojjatanii fi jiraatan beekuun heddu fardiidha. Humni basaasummaa wayyaanee akka salphaatti kan ilaalamu miti. Basaasa keessaa baasaasi badaan, kaayyoo oromoof kan du’u fakkaatee yeroo maraa sabboonaa fakkaatee kan nu waliin jiraatu fi diinaaf sochii murteessoo ta’an kan gabaasuudha. Kanaan wayyaanee muuxannoo qabdi . har’a mooraa qabsoo oromoo keessaa kana hanga tokko qulqulleessuun tasgabbii har’a argaa jirru uumee jira. Wayyaaneen ijoollee ishee akka keenya dubbatanii fi aadaa illee nu caalaa ibsuu danda’an nu keessatti guddiftee sadarkaa Bulchiisaa irraan ga’achuu dagachuu hin qabnu. Warruma akkasii qabsootti akka seenan taasftee keessa keenya akka marqitu hubachuu nu barbaachisa. Keessattu warri Biyya ambaa jiraatan, maqaa Oromoo kan Biyya keessaa ba’an kana jechuun keezii Oromoo bitatanii karaa keeniyaa yaa’an lakkoofasa akka hin qabne kan beekamuudha. Jarri kun irra jireessi isaanii , Oromiyaa keessatti dhalatanii kan guddataniidha. Guyyaa hawaasa Oromoo waliin oolanii galgala dhalcha isaaniif gabaasan.kaayyoon isaanii inni guddaan, mooraa qabsoo Oromoo gaaga’uudha. Qabsoon keenya kanuma mataa keenyaa nu irratti bitanii hojjachiisanitti dammaqu irra dabree, jara kana irraa illee of ittisu qaba. Har’a tasgabbaa’uun mooraa qabsoo Oromoo kun diina irriiba dhawweera. Sochii nuuti eessattu taasifnu, shira diinaa irraa tikisuun hedduu barbaachisaadha. Oduun miliqee babba’u akka ibsuttii wayyaaneen ammas mooraa qabsoo Oromoo keessatti rakkoo uumuuf sochii jabaa taasisaa jiraachuu dhaga’aa jirra. Keessattu dhaabbilee Bilisummaa Oromoo mooraa qabsoo Oromoo jabaa gadi dhaabuuf deeman fashalsuuf tattaafataa jiraachuu , dhaga’amaa jirra. Kana irratti dhalli Oromoo ajaajaan odoo hin taane waan arguu fi dhaga’u hundaa hordofee fi qaama ilaallatutti gabaasee , shira kana fashalsuuf sadarkaa dhunfaa eegalee amma gurmuutti socha’uutu irraa eegama . kana waliin sochii mooraa qabsoo burjaajeessuuf, ajandaa qabsoo Oromoo gara wal qoccalloo AMHAARAATTI ceesisuuf tattaafachaa jiraachuu qalbeeffachuu barbaachisa. WAAN IRRAA OF QUSACHUU FI BILCHINAAN ILAALU QABNU: = Shirri diinaa inni angafaa akka wal irratti duullu taasisuudha. Rakkoo keessaan akka bara baraan miidhamaa jiraannu nu taasisuudha. Kanaaf gama siyaasa Oromoo wal qabatuun waan eegalamuu fi sochii taasifamu hundumaa, qalbii tasgabbaa’een ilaalanii, sirnaan wal gaafachuu fi yaada jiru ega wal hubatanii boodas , wal gorfachuu nu barbaachisa. Namni dhuunfaa kaasee hanga gurmuutti sochii barbaachisu yoo taasise, waan halkan tokkotti ta’u waan hin jirreef, akkaataa ittin wal gaafachuu fi hubannoo barbaachiisu waliif laachuu irratti hojjachuu nu barbaachisa. Adeemsa qabsoo kana hundee jabaa irra gadi dhaabuuf adeemsa keenya shira diinaa irraa tiksuun murteessaadha. Waan Ummati kun lubbuu fi jireenyaa itti dhabamaa jiru kana waan namoota dhunfaan wal qabsiisuun dhaabbachuu qaba. Wal tuffachuun eessaanu hin ga’u. har’a namni dhuunfaan yk gurmuun waa yoo yaade yk hojjate, odoo adda hin baafnee kan irratti katabnu ykn holallu yoo ta’ee, waa hedduu kichuutti hanbifna. Waan fedhe haa ta’u , badii barbaadees haa hojjatu, waan Ummata kana hamilee cabsu odoo hin hojjannee beektoonni yk qaamni ilaallatu ykn hawaasi naannoo sana jiran, sagalee gadi qabanii wal fudhachiisuu yaaluu fi yoo hammaate haala ummatatti ibsan odoo jiraate , tasgabbii har’a jiru jabeessaa deema jedheen yaada. Wanni lafee namaa cabsu holola miidiyaa gara garaa irratti wal cabsaniidha. Diinni ammo hamilee ummata Biyya keessaa cabsuuf haalli akkasii akka umamu barbaaddii. Kana irraa hundumtuu of qusachuu qaba. Wanni shiraan gaggeeffamu eessallee hin ga’u. kanaaf muuxannoo ga’a qabnas waan ta’eef , kana irraa of qusachuun murteessaadha. = Kaan gama intarneetaan waan argaa fi dhaga’a jirruudha. Diinni qalbii nu hate dhimma keenya akka irraanfannu nu taasisuuf duubatti akka hin jenne haqa hunduu hubatuudha. Maarree har’a Intarneeta irratti kan dubbisaa jirru nama gaddisiisa. Abbaan fedhe nu xiqqeessee yk nu busheessee nu abaareef, arraba aadaa fi safuu keenya waliin hin tolle tarrisuun maal irraa nu oolcha ? waan xixiqqoo waliin arraba dheerachuun bu’aa maalii argamsiisa. Waan Qabsoo fi dhimma Ummata keenyaa ilaallatu , yaada bal’aa fi gadi fageenyaa yoo ka’e deebii quubsaa irratti laachuu malee Ilmaan ebaluu jedhanii wal abaaruun maalummaa keenya ibsa ? faayidaan nuuf argamsiisu maalii ? Ababa Biqilaan Oromoo ta’uu fi dhiisuu lammii isaatu raga ba’a. har’a kaanee waan dabsanis, qajeelchinuus hin jiru. Abbaba Biqiilaan wal qabsiisee yaadooti ka’an sana Amaarri katabu isaaf raga maalii qabna ? har’a Oromoo fi humna biraa walitti diruuf shirri hojjatamu daangaa dhabuu hin beeknu ? Maqaa nama tokkon arrabsamuun keenya akkama Ummata keenya hundaa dhukkubu , nuutis, yennaa saba tokko walitti qabnee abaarru, kan yaada keenya waliin fudhatu akka abaarru ni beeknaa laata ? kana irratti of haa qusannu. = fakkeenyuma turban kana waan maxxansame keessaa , Magaalaa gimbii keessatti Qooqi Oromoo dhiibamaa jiraachuu dubbifnee jirra. Waan argan ummataaf gabaasaa jiraachuun dansaadha. Garuu Intarneeta keenya jennu irrattoo maaltu hojjatamaa jira ????????????????harka keenyaan diinaaf karaa saaqnee of arrabsiisaa hin jirru. Waan maaxxanfamee fi katabame hundaa warra alaaf qofaa akka waan hojjatamaa jiru, guutummaatti Ingiliffatti ce’aa hin jirru ???????yaadi laataman hundi ingiliffaan wal laaqee yaada waliin dhahumsaa uumaa hin jiru ??????? waanuma ummata kana qofaaf odeeffannoo laatu qabu Ingiliffaan katabuun bu’an isaa maalii ? kun diinaaf bu’aa guddaadha. Dhaloota itti aanullee humna buusuudha. Waan gimbii keessaa odoo hin taane, bakka Oromoon jiru maratti , haalli wal fakkaataa hojjatamaa jiraachuu ijoolleen akka gaaritti ibsuu danda’an ni jiran. Kana yeroo biroo itti deebina. Walii galatti Hawaasi alaa waan hubachuu isa barbaachisu, adeemsa mataa keenyaa qabaachuu qabnaa jedhanii waliin haasa’uu qaban. Waan dabre akka hin deebineef irratti hojjachuu qaban. Shirri diinaa qaawwaa xiqqaa argannaan bal’ifaa deemuun beekamaadha. Kanaaf MOORAA QABSOO OROMOO TASGABBEESSANII INJIFANNOOTTII CE’UUF, SHIRA DIINAA IRRAA OF TIKISUUN HOJII KEENYA HANGAFAA TA’UU QABA YAA FIRAA . GALATOOMAA !!!!


Yaamicha Qabsoo Miseensota WBO FI Miseensota ABO-Oromiyaa Godina Kibba Bahaa Falmaa Qabsoo Irra Jiraniin Sab-Boontota Oromoo Maraaf Godhan.

Hunda dura nageenyi keenya oromummaa bakkuma jirtanitti isiniif haa gayu jenna. Akkuma hubatamu ummatni oromoo guyyaa habashootaan gabroomfatamerraa eegalee osoo guyyaa tokkoofillee Habashootaaf tole jedhee hin bulin karaa dandayeen falmaa seena qabeessa osoo gandaan,Amantii fi kutaan wal hin qoodin akka geggeessaa ture seenaan ragaa baha.bara 1973-erga Addi Bilisummaa Oromoo ijaaramees ummatni oromoo Jaalala biyya isaaf qabuufi hawwii bilisummaaf qaburraa ka’uun dhaaba isaa jalatti hiriiruun jaarsi,dargaggeeyyii fi shamarraan oromoo kumootaan lakkaawaman dirreelee qabsoo oromiyaa godinaalee adda addaatti bahuun falmaa hadhaawaa godhaniin lubbuun ilmaan oromoo kumoota hedduun lakkaawwaman dirree irratti wareegamuun reefi isaanii awwaalcha dhabee lafeen isaanii dirreelee oromiyaa keessaa addaataa jirti.ummatni keenya kaayyo kana jalatti hiriiree dirqama sabummaa osoo raawwatuu kanneen diinaan ajjeeffame,humna waraana wayyaaneen maatii isaa keessaa fuudhamee tana buuteen dhabameefi sab-boontotni oromoo oromummaan yakkamanii mana hidhaati hiraaraa jiran kumaatamootaan akka lakkaawwaman ifaadha. Falmaalee hadhaawaa baroota dheeraaf godhameen mirgootni cululuqoon akka galmaawaniis wal nama hin gaafachiisu.haa tahuutii malee rakkoolee mooraa qabsoo bilisummaa oromoo keessati wal hubannaan dhabamurraa,Hooggana dhaaba kanarraa kaasee hanga miseensa nam-tokkeeti namuu dirqamaafi gahee isaa ofirratti beekee wareegamaaf of-kennanii hojjachuun dhabamurraa namuu namumatti quba qaburraa kan ka’e diiggumsi moraa qabsoo bilisummaa oromoo keessatti dhalate qabsoo oromoo laamshesee,qabsawota diigee, Tokkummaan saba oromoo akka diiggamu gochuun qabsawotaafi saba oromoo akka walirratti amantaa hin horane godhe.kun diinota qabsoo oromoof carraa oromoo keessaan diiguuf uume.hamilee saba oromoo cabse.walumaa galatti haalli wal dhagayuu diduu,rakkoo keessa ofii ilaafi ilaameen fixatanii qabsichaaf karaa saaquu dhiisanii dantaa mataa ofii tiifi bu’aa ofiif jecha wal diiguun ol-aantummaa diinaaf haala aanjessu yoo taheen alatti bu’aan muuyxannoo hanga ammaa argaa jirurraa inni qabu hin jiru.wanni nuti Qabsaawotni bilisummaa oromoo sab-boontota oromoo fi qabsawota saba oromoo maraaf bakka jirtanitti dhaammanu.oromiyaan lafa bal’oo baddaafi gammoojjii gaarreeniifi lageeniin badhaafamte lafa haala fedhe keessatti sochii uumama riphee loltummaaf mijjooftu taate akka qabnuufi akkuma kaleessaa ar’aas bakka barbaanetti of ijaarree socho’aa jirru keessa waan jirruuf ummatni oromoo yoomillee gabrummaan jiraachuu akka hin feene beekkamaadha.walumaa galatti falmaan ummatni oromoo biyya keessaa diinaan waliin godhu akka firii argatuuf tokkummaan saba oromoo fi qabsawotaa murteessaadha.dhala oromoo tahee kan tokkummaa sabaafi qabsawotaa hin feene diina qofa.kanaa karaa keenyaan ummatni oromoofi qabsawotni bakka jiranii gandummaafi gosummaan wal qoodurraa of fageessuun tokkummaa sabaafi qabsoof akka halkaniifi guyyaa hojjatan dhaammana. I.U.O.F!!! Miseensota WBO fi Qabsawota ABO-Oromiyaa Godina Kibba Baha Baalee Irraa.


Enginar Tasfahuun Camadaa mana Hidhaa keessatti ajjeefame; reeffa isaa argachuuf maatiin kadhachaa jira

Gareen Editorialii Ayyaantuu.com gadda guddaa ajjeechaa Enjiinar Tasfaahun Camadaatti itti dhagayame maatii isaa, hiriyoota isaa, hidhamtoota Oromoo, Sabboontota fi ummata Oromoo maraaf ibsuun lubbuu goota Oromoo Enjiinar Tasfaahun Camadaa harka mootummaa Tigreetti dabre kana lammiin isaa akka haaloo bahuuf shakkiin tokko hin jiru. 24 Hagayya 2013 (Oromedia) — Manni hidhaa Qaallittii fi Hospitaalli Minilik reeffa ilmaan Oromoo waggaa waggaan oomishuu isaanii itti fufanii jiru. Oduun Finfinnee keessaa nu dhaqqabe akka hubachiisutti, mootummaan Wayyaanee hidhamaa harka isaa jiru ajjeessee hospitaala Minilikitti darbuun reeffa illee akka hin arganneef maatii mankaraarsaa jiran. Akka oduun arganne ibsutti guyyaa har’aa Hospitaalli Miniliki reeffa gooticha Oromoo, Enginara Tasfahuun Camadaa, maatiitti dabarsee kennuu diduun imimmaan ilmaan Oromoo akka dachaa dachaan dhangala’u taasisee jira. Yeroo ammaa kanatti illee Oromoon hedduun reeffa Tasfahuun fudhachuuf Hospitaal miniliik fuulduratti walgahan illee haga ammaatti reeffi hin kennamiifiin akka jiru beekamee jira. Akka oduu nu dhaqqabe kanaatti Tasfahuun kan ajjeefame Jimaata darbe galgala yookaan halkan, 23/08/2013, yoo ta’u, ganama isaa reeffi isaa gara Hospitaala Minilikitti darbame. MaatiinTasfahuun garuu Roobii darbe, 21/08/2013 dhaqanii ijaan arganii jiran. Yeroo sanatti wal’aansa dhabee rakkachaa akka jiru ibsatee akka ture kan ibsan firoottan isaa, haalli yeroo sanaa garuu kan du’aaf isa ga’u akka hin turre shakkii tokko malee dubbatu. Kana duras wal’aansa dhabee akka iyyachaa ture kan yaadachiisan kanneen Tasfahuun fa’aa waliin mana hidhaa keessa turan akka ibsanitti, Tasfahuun wagga lamaaf nama irraa adda bahee qobaatti hidhamuun hiraarfamaa akka ture dabalanii addeessanii jiru. Yeroo sanattis mana murtiitti otuu hin hafiin iyyatee deebii kan kennuuf dhabamuu isaa illee hiroyyooti isaa ragaa bahu. Haata’uutii, Sambata kaleessaa obboleettiin isaa yeroo isa gaafachuuf Qaallittii deemtetti, guyyaa guutuu otuu itti hin himiin erga achi ishii oolchanii booda ‘hospitaala deemee jira, achi dhaqii gaafadhu,’ akka ittiin jedhan namooti ijaan argan nuuf ibsanii jiru. Yeroo odeeffannoo kana walitti qindeessaa jirru keessatti ergaan karaa marsaa walqunnamtii nu dhaaqqabe akka ibsutti, Oromoon yeroo lubbuun jirus yeroo du’us gidiraa walfakkaataan akka irra gahu kan ibsuu dha. “Nama jiraatti dhabne, du’aa isaa ill argachuuf hin milkoofne,” kan jedhe, namni maqaa isaa ibsachuu hin feene tokko, “reeffa nama keenyaa argachuufis qabalee irraa hayyama argachuun dirqama nutti ta’ee jira,” jechuun gidiraan ilmaan Oromoo irra gahaa jiru saaxilee jira. Tasfahuun Camadaa fi Masfin Abbabaa bara 2007 biyya Keenyaa keessaa qabamanii gara Itoophiyaatti erga geeffamanii booda hidhaa fi hiraarsaa olaanaa keessa turuun isaanii kan yaadatamuu dha. Hiraarsaa bara dheeraa booda bara 2008 himannaan sobaa itti banameen murtiin hidhaa umurii guutuu itti darbee akka jiru illee kan beekamuu dha. Tasfahuun erga murtiin umurii guutii irratti darbee boodas akka maatii isaa waliin wal hin argine, akka wal’aansa fayyaa hin arganne, akka qobaatti hidhamu godhamee akka ture kanneen itti dhiyeenyaan dhimma isaa hordofan nuuf ibsanii jiru. Mootummaan Wayyaanee kanaan duras bara 2005 fi bara 2006 keessa barattoota Oromoo kan akka Alamaayyoo Garbaa, Gaaddisaa Hirphasaa fi sabboontota Oromoo hedduu mana hidhaa keessatti ajjeessuun yakka olaanaa Oromoota irratti raawwachuun kan beekamuudha. –Oromedia


Siidaa fi Paarkii Abbaa Shiraa Mallasaa!

Baarentuu Gadaa irra | Hagayya 25, 2013 Nama yakkamaa abbaa shiraa fi dursaa wayyaanee ture Mallas Zeenaawiitif Siidaa fi Paarkii ijaarra maqaa jedhuun uummata Oromoo mahaalaqa humnaan akka buusuuf dirqiisiisuun yakka lammataa ti! Tibba kana karaa midiyaalee wayyaaneen holola ishii ittiin afarsitu TV fi Raadiyoodhaan ennaa waayeen waggaa tokkooffaa du’a yakkamtichaa fi abbaa shiraa Mallas Zeenaawii hololamu arginee dhageenyeerra. Jala deemtoonnii fi garaaf bultoonnis gooftolii isaanii TPLFoota gammachiisuuf hanga ijji diddiimatutti uffata gurraacha uffatanii ennaa boohan akkasuma argaa turre. Boru- hinbeeknee fi qaanii dhabooleen wayyaaneedhaan bixxilaman kanneen akka OPDO,BADN, DHDN fi kkf.. kun; kan ofii kabajaa isaanii ofirraa mulqanii gatanii miila wayyaanotaa’ratti kufanii “Bakka Mallasaa anaa fudhatu” jedhan itti hanqannaan akka ummattoonni cunqurfamoon biyyattii nama yakkamaa dhiigni ilmaan cunqurfamootaa; keessattuu kan ilmaan Oromoo irraa iyyu kanaaf boohan ennaa watwaatan argaa turreerra, warra garaa malee qaanii fixatan ta’uu isaanii ummattoonni biyyattii arganii taajjabanii ittis qaana’anii dhiisaniiru. Jala deemtoonni fi garaaf bultoonni ergamaaf umaman kun keessattuu miseensoonni OPDO ennaa wayyaa kuula ol-gargalafatanii fi gurraacha uffatanii nama akka harreetti isaan fe’etaa tureef, diina Oromoo gara laafina tokko malee tarkaanfii ajjechaa, hidhaa fi saamicha irratti gaggeessaa tureef hirqanii ennaa boo’aniif arginee bakka isaanii qaanoofneerra. Kaan isaanii ammoo galmee wayyaaneerratti amanamaa ta’anii galmaahuuf jecha ennaa suraa Mallas meetira 10, kudhaniin hojechifatanii rarraafatanii wayyaanoota lubbuun jiran fundura yaa’anii boo’anii bochisuuf yaalanis akkasuma arginee hangam akka sadarkaa namummaatii gaditti of buusanii jireenya salphinaa jiraatan waggaa har’aa gaafa yakkamtichii fi abbaan shiraa Mallas Zeenaawii du’uu fi har’as ennaa waggaan tokkooffaan du’a isaa kabajamu argineerra. Nama Jiraatti lama du’e jechuun kan akkanaa ti. Miseensoonni OPDO jiraatti lama du’an kun kan ofii salphatanii jireenya salphinaa jiraatan itti hanqannaan akkuma argaa fi dhagahaa jirru ummanni Oromoos nama yakkamaa ilmaan isaa hiisisaa, ajjeechisiisaa fi biyya’raa baqachiisaa tureef akka boo’u fi gaddu, akka gurraacha uffatu akkuma waggaan dura godhaa turan; har’as waggaa booda dirqisiisanii boochisuu fi uffata gaddaa uffachiisuuf carraaqqii guddaa taasiisaa turaniiru. Garuu akka yaadan hin taane, Iddoo gara garaatti diddaa uummanni Oromoo argisiisen harkaa fashalee jira. Wayyaanoonnii fi Jala deemtoonni akka OPDO; waggaa tokkoon dura gaafa abbaan shiraa fi dursaan wayyaanee Mallas Zeenaawii du’u “uffata kuula gadi gargalfadhaa, kaan keessan ammoo gurraacha uffadhaatii bahaa boo’aa boochisaa, gaaddaa gadda keessan argisiisaa” jechaa turan. Tibba kana ammoo akkuma argaa fi dhagahaa turre waggaa isaa tokkoffaa sababeeffachuun bahaa boo’aa, ijaarsa Siidaa fi Paarkii Mallasaa Zeenaatiif mahaallaqa buusaa jechuun ummata goolaat jiru. OPDOn akeeka saamichaa fi gabroomfannaa wayyaanee bakkaan gahuuf bixxilame kan uummata Oromoo hisisu, ajjeechisiisu fi qabeenya isaa saamsisuu osoo hin hanqatin tibba kanammoo harka fuudhaa wayyaaneetiif jecha, wayyaanoota har’a haangoo qabatanii jiran gammachiisuf jecha, “Paarkii fi Siidaa Mallas Zeenaawii magaaloota Oromiyaa adda addaa keessatti ijaarra” jechuun maqaa buusiitiin ummata Oromoo saamuuf carraaqaa jiru. yeroo ammaa kana maqaa ijaarsa Siidaa fi Paarkii Mallasaatin qonnaan bulaa fi hojjeetaan sivil sarvisii inni jireenya qaala’ee fi buusii hidhaa Laga Abbaayin hiraarfamaa jiru ammamoo buusiin Siidaa itti dabalamee gidirfamaa jira. Miseensoonni OPDO warri garaaf bulan akkuma TV wayyaaneerratti isaan argaa turree fi jirru “Jaalle Mallas” jechuudhan gooftaa isaanii akka gaangee faxooree isaan yaabbataa turef “boo’aa” jedhamnii boo’aa turan. Osoo ummanni Oromoo dhaaboolee fayyaa, baruumsaa fi daandii dhabee rakkatuu, Mahaallaqa ummata Oromoorraa maqaa gibiraatiin sassaabame miiliyoonan gadi naqanii Siidaa fi Paarkii mallas jechuun magaaloota Oromiyaa gara garaa keessatti ijaaraa jiru. Akka fakkeenyaatti siidaa Mallas Zeenaawii kan OPDOn magaalaa Bishooftuu keessatti Miliyoona heedduu baasee ijaarsisee tibbana heebisiise kaasun dugaa kana caalatti mirkaneessa. Murni badii irraa hin deebine kun ammas yakka gara biraa Oromoo irratti dalagaa jiraachuu isaa Oromoon beekuu qaba. Mormii fi jibba siidaa Miniliki Finfinnee jirurratti kan yakkamticha Mallas Zeenaawii yoo dabalamu jibbatu jibba dhalaa deemee qabsoon bilisummaaf taasifamu cimee itti fufa malee, Oromoon warra isa gabroomfatee fi isa fixeef oogdii ykn ganda isaa keessatti Siidaa fi Paarkii hin ijaaru. OPDOn yeroo ammaa kana nama yakkamaa kanaaf jecha qabeenya Oromoo miliyoonaan lakkaawwamu dhangalaasee Magaaloota Oromiyaa keessatti Siidaa fi Paarkii Mallas ijaaruun yakka guddaa dha. Yakka dalagaa jiru kanaaf uummata Oromoo dirqiin buusii gaafachuun ammoo yakka lammataa gudhaa dha. Ummanni Oromoo garuu Mallas Zeenaawii abbaa shiraa fi yakkamaa gocha sanyii balleessuu ilmaan Oromoorratti raawwateef sababni gadduu fi boo’uu waan hin jirreef akeeki ergamtootaa hagas mara milka’aafii hin jiru. Fuunduras hin milkaa’u. Hawwiinii fi fedhiin OPDO tasumaa galma hin gahu. OPDO’ni Ofii isaanii gabrummaa amananii fudhatanii akka ummanni Oromoos murna wayyaanee isaa gabroonfatee saamaa, ajjeesaa fi biyya dhablee isa godhaa jiruuf boo’u fi mahalaqa siidaan nama yakkamaa kanaaf ittin ijaaramu gumaachu gaafachuun qoosaa dha. Mallasaan Nama osoo lubbuun jiraatee yakka hojjeteef nama ummata Oromoo funduratti murtiif dhiihaatu ture. Oromoo qofas osoo hin taane, cufa ummatoota Itoophiyaa biratti nama yakkamaa yakka heddu dalagee dha. Nama akkanaa yakkamaa, Oromoorratti yakka hojjete kanaaf ammoo uummanni Oromoo akka gurraacha uffatuu fi akka siidaa dhaabuuf gaafachuun yakkas tuffii jabaadhas. Gochaan maqaa “Siidaa Mallas ijaaruu” jedhuun amma OPDOn itti jirus tuffii ummata Oromoorraa qabu argiisiisa. Akka OPDOn aantummaa ummata Oromoorraa hin qabnes caalatti mirkaneessa. Mallas Zeenaawii gaggeessaa murna wayyaanee, murna saamtootaa nama turee dha, Mallas Zeenaawii, nam waayiloota isaa waliin saamicha, ajjeechaa, hidhaa fi darara ilmaan Oromoo kumaatamarratti raawwatee dha. Nama adda dureedhaan daboota IHDGn hojjetaman hunda qindeessaa turee fi itti gaafatamuu dha. Mallas Zeenaawii nama waayiloota isaa waliin Oromoo biyya abbaa isaarratti akka gabrummaa jala turuu carraaqaa turee fi nama lafa Oromtichaa ciree halagaa biyya alaatti gurgurataa turee dha. Nama yakkamaa akkanaatiif ammoo Oromoon gama kamiinuu hin gaddu, gurraachas, hin uffatu, mahaalaqa isaa baasees magaaloota isaa keessatti Paarkiis ta’ee Siidaa nama yakkamaa duguuggaa sanyii irratti raawwateef hin ijaaru. Isa qabeenya Oromoo saamuun OPDOn Bishooftuu fi magaaloota Oromoo keessatti ijaaree fi ijaaraa jirus guyyaa isaa eeggatee sirnuma nama nyaataa wayyaanee kana waliin diigamuun isaa gongumaa hin oolu. Baarentuu Gadaa, gessogeda@gmail.com


“Ethiopiaywi Oromo nany” A puppet trained and brainwashed by Habasha is crying to be accepted by habash

Sababa Dargaggeessi Qorata Siyasaa Obboo Jwaar Mohamed Aljaziira gubbatti “An Oromoodha” jedheef Amaarootiin humna qabdu hundaan saba himaa irratti baatee diraamaa dhumii hin qabne dalagaa jirti. Inni amaarsaan sammuu dhiqee fii habashannoo Minilikirraa eegalee haga arra’atti akka ergannootti itti gargaarama jiran nuti “Toophiyaadha akka Jwaaritti nun laalina jechuun booyaa jiru” diraamaan kuniif amaarsaan Oromoof ilaalcha akkam akka qaban kutaa itti aanu keessatti qabannee dhuufna nu hordofi….


Amaarsaaniis dhaaba keenya keessatti filamuu fii filuus dandaya….

B/J Kmaal Galchuu Dhaaba ABO kan yeroo dheeraaf wal daadarkeessuu malee qabsoo if dura oofuu dadhabe ture keessaa bahuun bara 2008 jijjiirama mooraa qabsoo ilmaan Oromoo keessatti finna jechuun garee Shanee ABO aangoo irraa kaafne jechuun sabaa himaa gargaaratiin labsuun isaani yaadatama. Jijjiirama kanaan hamileen Oromoo tarii ol ka’a jedhamee yaadama ture, garuu dubbiin faallaa tahuun mooraan qabsoo Oromoo caalatti tasgbbii dhabuu fii WBO abdiin Oromoon hegereef abdataa ture nyaaphatti akka harkaa laatu taasifamuun seenaa qabsoo Oromoo keessatti xurii hin dhaqamne fi hin irranfatamne tahee galmaawe. Gareen jijjiiramaa bakka lamatti bahuun gareen tokko shanuma keessaa dheessetti deebi’u yeroo filatu, gareen B/J Kamaal galchuus diina Oromoo boochiisaa jiru boochiisuun hafee saba himaa habashootaarra deemuun waan amaarottiin dhagayuu barbaadan lallabaa jira….Guutuu isaa[ca_audio url_mp3=”http://www.bilisummaa.info/wp-content/kamaalgalchuu201308.mp3″ url_ogg=”” skin=”regular” align=”none”]


Eenyuuf jedheen Ani

Mee maalifaan booyyaa? Maaltu nati hanqannaan? Immimmaan Koo coophaa Halkanniif guyyaa! Maaluma naaf wayyaa? Anoo nan gubbadhee Maaf isiin galluu? Iyyii onnee fi Ifin gaannii keessaa, Waluma fakkaata. Waccinni gabaa keessaa? Gungummii fakkaata, Waattuu nu raatteessaa Hallagaa nuqalluuf Kaan haadduu qoophaa, Kaan Haaddaa qopheessee Lammii ittiin kiyyeessaa! Hardhaas numaan booyyaa Maalifaan hinboonyee? Abdii biyyaaf jedhee Isa Ani eeggadhu tu naduraa godhaan née! Yaadachuu yaadadhee Xiqqoo sasalfadhee, Lammii qabachuu Koo Reefan hirranfadhee Kuttu kana goona Jechuu naan sooddaadhee! Warra nutti gallee Harma haadha hodhee Haallagaa dhaaf looggee Hirriyyaa “baallaggee” Qobsoo dha moo, Qassoo? Kan hin qoffa’amnee? Qottoon Abbaa kiyyaa Kan murruu hin dandeenyee? Guyyuma guyyaanii Duutti nuccorrattii? Numaaf kana beeknnee Gadheen nutti roorriftii! Miidhaan miidhaan nyaattu Muujjaa mallee hin beeku, Sabakoo calftee Tokkummaa dagattee? Kan sirraa dhatee Hallagaatti silaattuuf Fala maali naaf faltee? Beektoon dhumtee, Abdaan gubbattee Dheebbuun waxxalmtee Dukkanatti galtee Gabrummaa jibinsaaf Gaddaddoo filtee, Kaanis biyyaa yaattee Tokkummaa dhabsaaf Hedduun qoqqoodamtee? Qabsoo dhamoo? Qabsoo Kan hin qosa’amnee? Bara baraan gaabbii Gaddaam Kan dhageenyee Odduun gammachiissaan Bara dhiba guuttuu, Tokkaa hin dhaga’amnee. Safuu millionaa! Eddaa kun lakkoofsa Baayyee gaddissaa Ani limmiin qabaa Nama jechisiisa? Heddumnii keenyaa maalin bu’aansaa? Meeqatam keenyatu hardhaan Hadha waljaallataa? Yeroo gootinni du’uu Gummaa isaa baassuuf Wajiin mir’ataa? Moo! Akkuma kalleessaa Ixxoopiyaa faarsaa? Kan nu gunnabsaan Saba xiqqeessaanii Ofiin murtessaannii? Chartera diigudhaan Meesha gachissiisuu Kan nu daboomsannii, Mana dukkanatti Warri nu darbaan Ofi London seenun Odduu hafarsaannii Hirreen keenyas baddee Jiruu hidhaa taattee, Qabsoo haadhaa hortee! Ani kannaafan boyyaa Jireenyi qabsa’aa Yennaa kana taattee Ifin ilmaan Oromoo Ibsaa gaannii keessaan Waluma fakkatte. Qabsoo dhamoo qassoo Kan hin qosa’amnee? Ofi achi hin siqnee Ijoollee qaqqaalii Warra biyyaaf taattu meeqa gallaftee? Cabbee Kan okkolluu, Goddanisa ta’ee Madda’ee kulkuluu, Hardha meeqatami Jagni lunna ta’ee Ta’ee Kan ullulluu? Ani kanaafan booyyaa Maalifaan hin boonyee? Lammiitu tokkommee Walsaa hin dhageenye. Gummaa goota baasuuf Wal hin mar’anne. Uuuuu, jedheen hiyyaa Tari dhaga’amaa? wayyoo! Tokkummaa ! Kan kee falli maalumaa?


Hidhamtootaa fi Dirqama

Hawaasummaa Ummata ahbaash diddaaf hiriira bahu caalaa wanni Mootummaa Itoopiyaa sodaachisu ummata hidhamtoota isaaniitiif jecha hiriira bahu. Ajjeechaan Aanaa Kofalee fi akkasumattiis kan bara dabre magaalaa Asaasaa, Lixa Arsii fi Garba,Wallootti raawwatame sababa diddaa amantii Ahbaashiif osoo hin taane, waan hawaasni hidhamtoota isaaniitiif hiriira bahanii sagalee isaani dhageeysisaniif jecha sababni tarkaanfiin san fudhatameef. Mootummaan Itoopiyaa wanni jiraattuun tokkoffaan sodaa ummataa ti. Ummata sodaachisuudhaaf manni hidhaa qooda ol aanaa qaba. Kanaafuu, hawaasni guutuun hidhamtootaaf hiriira bahuun sirna amma aangoorra jiruuf du’a jechuu dha. Yoo ummata kana hidhanii sodaachisuu hin dandeenye sanii achi wanni godhuu dandayan hin jiru. Sababa kanaafi ummata nagayaa hatattamaan rasaasa itti bananii fixuu murteeysan. Bara dabre magaalaa Asaasaatti salaata jummaa booda yeroo waraanni mootummaa nama Sheikh Su’ud Aman ja’amu masjiida alatti qabanii tumuu eegalan, hawaasni itti dirmatanii jaarsaaf mormuu eegalan. Dubbiin achirraa jalqabamee, yeroo ummanni waajjira Sheektichi itti hidhame duratti hiriira bahan, poolisni ummatarratti dhukaasa banuu ajajni kennameef. Karoorri isaanii hawaasummaa mullate san balleeysuu dha. ‘Hawaasa’ jechuun ummata waliif dirmatu, ummata waliif tumsu, ummata rakkoo fi balloo keeysatti wal cinaa dhaabbatee wal jabeeysu jechuu dha. Yoo san hin tahin hawaasummaan hin jiru. Ollaan keenya, imaamni keenya, barsiisoonni keenya, barattoonni keenya yoo seeraan malee hidhamanii miidhaman, oduu isaanii jala deemuu fi mirga isaaniitiif falmachuun amaanaa yookin dirqama warra isaanii qofaa miti. Dirqama hawaasaa ti. Yoo kana tahuu baate, mirgi hawaasa itti gaafatama isaanii dagate abadan hin kabajamu. Fakkeenyaaf sirna kana jalatti namoonni seeraan malee mana hidhaa keeysatti miidhaman lakkaawamee hin dhumu. Namoonni seeraan malee ajjeefaman kumootaan lakkaawaman. Guyyaa dheengadda reefka Injinar Tesfahun Camadaa tu mana hidhaa Qaallittiirraa itti ida’ame. Ammaas haaluma kanaan itti fufuuf deema yoo hawaasni wal gurmeeysanii itti gaafatama isaanii hin fudhanne. Kanaafuu wanni ummanni Kofalee, Asaasaa, fi Garba hojjatan fakkeenya jabaa dha. Wanni namoonni akka Injinar Tesfahun hidhamtoota Oromoodhaaf hojjatan fakkeenya jabaa dha. Hidhamtoota keenya cinaa dhaabbachuun itti gaafatama dhaaba siyaasaatii miti. Dirqama hawaasaati. Just


Injiner Faantaahuun Camadaa: Du’a falmisiisaa kutaa 2ffaa

WASHINGTON DC — Injinar Tesfahuun camadaa Gurmeessaa waggaa torbaaf mana hidhaa keessa eega turanii booda Hagayya 23 Bara 2013 du’an boqochuu isaanii beekamee jira. Oromoonni galmee Injinar Tesfaahuun irratti himatamanii turan 15 Adda Bilisummaa Oromoo waliin hidhata qabaniin heera Itiyoophiyaa fi mootummaa biyyattii heera irratti hundaa’e irratti qabsoo hidhannoo ifatti labsan jedha himannaan irratti dhiyaatee ture. Kana malees jaarmayaa seeraan alaa fi shoroorkeessaa ta’e ABO keessatti miseensaa fi hogganaa ta’uun waan sosso’aniif adabi sadarkaa adda addaa Bitooteessa 31 bara 2010 kennamuu sabaa himaan mootummaa Itiyoophiyaa yeroo murtiin kenname ibsanii turan. Isaan kana keessaa Injinar Tesfaahuun camadaa Gurmeessaa hidhaa umrii guutuutu irratti murame. Boodaa ol-iyyannaan kan dhiyaate ta’us adabuuma kanatu irratti raggaasiifame. Du’a Injinar Tesfaahuun kan ilaaleen maatiin hiriyyonni fi abukaatoon isaanii akka jedhantti injinar Tesfaahuun nama abdii kutannaan of ajjesuu miti.


Mallas silaa namuu waan adda addaatiin akka Isa yaadatu hin shakkamu, wallaalaan aangoo argatee dachii fudhatee mana jaarrattes sanumaan isa yaadata,

As wr wb, Ajaa’ibuma tan Mallas tun! Waadaan maqaa Rabbiitin moo Maqaa Mallas? By Khalid Aniyyaa Mallas silaa namuu waan adda addaatiin akka Isa yaadatu hin shakkamu. Kan abbaan Isaa ajjeefame saniin Isa yaadata, wallaalaan aangoo argatee dachii fudhatee mana jaarrattes sanumaan isa yaadata, badii malee kan mana hidhaa guutes sanumaan isa yaadata. Kaadreen tujjartes galata isaa hin irranfattu. Kan karaan ganda Isaanii keeysaan bahes karaa saniin yaadatu hin oolu. Namichi waan diila kanaa fii kanaa oliin yaadatama. Minilik Oromoo fii Muslima biratti Harma muraa Anoolee, Masjida jiysuu, Masjida beta kiristaanatti jijjiruu fii kana kanaan yaadatama. Akkasuma Warra muraasa biratti jeyna Masjida jiyse, Jeyna Harma mure, Jeyna Kiristaanaaf qabsaawe jechuun faarfamuu hin oolu. Akkasuma hayla silaasee fii Mangistunis waan adda addaatiin ni yaadataman. Kan akka Mallas kanatti Waaqayoo ykn Igzaaberii wajjiin walitti dhihaate hin argamu. Sanuu eega du’e booda Igzaabeerii tahuun Isaatis ajaa’ibuma biraati. Alhada dabre Saahiba kiyya tokko wajjiin mana nyaataa tokko ol seenne hoggaa gad teenyu “sagantaa Poolisii” afaan amaaraatiin ETVn dabaraa ture. Ayyaana Mallas kan du’a boodaa waggaa 1ffaa kabajaa jiran. duuba wanni haalaan na dhibe poolisiin federaalaa du’a Mallas ilaalchisee beellama Isaanii haaromsaa turan. Beellama Mallasiif seenaa jiran moo eenyuuf seenaa jiranii ani naaf hin galle. Kan hundarra na dhibe Poolisoota kumaatamaan lakkaawaman dura Poolisittiin takka dhaabbattee waadaa galchaa turte. Isiin waan jettu kumni dillii sun jalaa je’aa beellama seenan. Akkana jetti: Waan Mallas eegale galmaan gahuuf MAQAA MALLASIIN beellama ni seenna. Afaan Amaaraatiin “በመለስ ስም ቃል አንገባለን ” jetti. Kiristaanni biyya teenyaa dur beellama Maqaa Abbaa, Ilmaa fii hafuura qulqulluutiin seenan. Waqayyoon Isaan gabbaran Abbaa, Ilmaa fii Hafuura qulqulluu ture. Booda pheenxeen dhuftee Maqaa Iyaasuus qofaan beellama seenuu eegalte. Iyasuus Waaqayyoo Isaan gabbarani. Muslimni Maqaa Rabbii qofaan beellama seenan. Kan Isaan gabbaran Rabbii tokkicha haqaan gabbaramu. Tan maqaa Mallasiin Waadaa galan tun maali yaa dhiiroo? Amantii tana keeysatti Waaqayyoon Mallas Zeenaawiidha. Maqaa Isaatiin waadaa galan. Isaaf waadaa galan, akka Isaa tahuuf waadaa galan. Jarri Maqaa Mallasiin waadaa galle jechuun Waaqayyoo Isaanii akka tahe dirree baasanii ETVn dubbatanii jiran. Dhiiroo Maqaan Amantii tanaa maaluma taha? Ani maqaan Amantii tanaa Ihaadiig natti fakkaata, Macaafni Qulqulluun Isaanii Addis Ra’iyii natti fakkaata. Waaqayyoon Isii Mallas Zeenaadha. Ergamtoonni Ammoo Kaabinee fii caasaa tahuu hin oolan. Isin garuu waan jettaniin ani hin beeku. Mee namni Afaan Amaaraa haalaan beytan hikkaa jecha kanaa naaf ibsaa yoo naa galuu beettes hin beeku. በመለስ ስም ቃል አንገባለን !!!!


Looltoonni Ambulaasiin Dhufanii Barattoota Qaban

30.08.2013 WASHINGTON,DC — Bulchiinsa naannoo Oromiyaa Godiina Gujii Anaa Gooroo Doolaa magaalaa Arqallo keessatti erga Hagayya 27, bara 2013 as barattoonni kudhanii fi barsiisaan tokko hidhamuu jiraattonni magaalattii ibsanii jiru. Koleejoota adda addaa keessa barataa turanii boqonnaaf maatii bira ka turan baratonni sadii maatii ofii gargaaruuf hojii qonnaa gaggeessaa otuu jiranii polisonni kokolaataa Ambulaansii qabatanii dhufuun isaan qaban jedhu. Waraqaa eenyummaa Adda Bilisummaa Oromoo uummata baadiyyaa gidduu raabsanii akkasumas chaappaa sobaa kan ABO fakkesuun hojjatanii itti gargaaraman himanni jedhu irratti dhihaachuu maddeen kun ibsanii jiru. Bulchaan Aanaa Gooroo Doolaa Obbo Nagaasaa Siidaa gama isaaniin namni sadii hidhamuu ibsanii garuu baratoota yunivarsitii miti, jedhan. Kanneen barreeffama uummata kakaasuu magaalattii keessatti barreessan ragaa wajjin qabanne waan ta’eef yeroo gabaabaa keessatti murtiin itti kennama jedhan. Kanneen biroon saddetti hidhaman isa jedhuuf gaaffii f dhihaatanii sana booda gadhiifaman jedhan. Kanneen hanna waliin wal qabatee hidhaman lama akka jiranis ibsaniiru.


Wayyaaneen PONDI gurgachuun hafe lubbuu isiitiinuu poolisa jalattai akka dheessitu dirqamte.

Hawaasni Oromoo fii Toophiyaa guyyaa ar’aa magaalaa lammaffaa biyya Suweedin Goteborgi keessatti harka wal qabachuun garee Wayyanee ta maqaa jaarumsa kuurii laga Abbaay jedhuun maallaqa ummatarraa funaanuuf guyyaa ar’a Hagayya 31 bara 2013 dhufte turte. Haata’uu hawaasni wal yaame gurmuun bakka isaan walgayuuf itti karoorfatanitti itti dhaquun akeekni saanii akka hin milkooyne addaan facaasan, qarshiin namarraa funaanuuf dhufan hafee mataa ofiitiifuu poolisaa jalatti dheessuun achirraa baqatanii jiru..Guutuu dhimmaa kanaa viidiyoo kana daawwadhaa!!


Lubbuun Oromoota warreegamanii bacoo fi qoosaa diinaa ta’anii Oromoon raammoo dhoqqee keessaati ka’uuf ni yaala garuu eessaa hin ga’u jedhamee nutty baacamuudha. Maaliif garuu sabni Oromoo dhugaas mirgas dhabe? Gamnummaa moo jagnummaa dhabne laata ? Buqqeen bara qabu dhagaa cabsa jedhama; Garuu kan nama dinqu nuuf barri Buqqee dhagaatti nuuf jijjiramuu diduun mammaksicha ni faallessa. Bara Oromoo yoom jechuuf kan nama sodaachisu sochiin qabsoo biyya keessaa “from hero to zero” keessaa jiraachuu isaati. Seenaa Adunyaa keessatti qabsoon biyya diidaa ta’aanii walqunamttii Ummataa malee bilsummaa fidan hin jiran. Kan ta’uu qabu walitti dhufeenyaa fi gargaarsa adda adda diidarraa argachuuf namoon akkumma beekumsaa fi dandeettii isaaniiti walitti dhufeenya alaa hordofan ni jiraata; kan ta’uu hin qabne ilmi ummataa fi ummataaf qabsaawu ummata isaa gatee diida deemuudhaan woggaatti yeroo tokko ykn lama yeroo wayyaanneen qarshii kadhachuuf gara biyya diidaa deemtu hariira nagaa bayyun ga’aa mitti. Qabsoon Oromoo Oromiyyaa keessaa biyya diidaatti godaanuu hin qabu. Kan dhumes dhumee biyya Oromoo fi bosonoota Oromiyya kan galtuu wayyaanneen gubachuurraa hafe keessatti saba keenya wajji qabsaa’uu qabna. Yeroo amma ummatni Oromoo abdii kutaati jira. Namni lubbuu ofii irratti murteessee dhimma sabichaa gara fuul-duraatti deemsisaa jiru hir’achuutti jira. Kana kan fide yoo lammiin Oromoo lubbuun isaa galafatamu namni sagallee dhaggeessisu dhabamuu dha. ‘Yoo ollaan kee mana mana aarsu waan gubbu itti fakkaataa’ jedha oromoon. Yeroo Oromoon tokko du’e dhimmich dhima maatii fi naannoo tokkoo ta’uu dhiisee Oromoon hundi dura dhaabachuu qabna. Yeroo amma kanatti lubuun oromoota heduu yeroo gaaffii malee badaa jiruudha, maalif “stop killing Oromo” jechuullee dadhabne ??


ODUU Gammachiiftuu fi ariitiidhaa

Waraqaa adii qabannee yaana jechuun ummataa mootummaa naga jibbu mootummaa wayyaanetti dubbii fiddee jirti. Hiriira guyyaa boru 26/12/05 magaala Finfinnetti mootummaan wayyaane dhaabilee amantaa dahoo godhachuun mata duree “mankararsitummaa haa balaalafannu” jedhun qophessee jiraatota magaalatti yaamun isaa ni yaadatama. Hiriira kana irratti hawaasni Muslimaa akka irratti hirmaatu amirrota keenya”sagaleenkeenya haadhagahamu”n ajajni ega dabree as bulchinsa magaalattii dabalatee kardeen motummaa wayaane hundi yaada keesssa galuu isaanii dhageenyee jirra. Guyyaa harraa 25/12/05 bulchinsi magaalatti naannoo adda adda socho’ee yaada ummataa sassaabaa oleera. Haata’u malee yaada jiraatoota irraa dhagahamugaruu gurri isaa amanuu dadhabeera. Jiraatonni magaalatti “yaminsa guyyaa boru carqii(waraqaa) adii qabannee aboleeyyan keenya Muslimoota cinaa dhabanna” jachuun isaani wayaanef dhibee garaa itti tahee waan qabatuu fi waan darbu walaalchise. kanaafu kaayyoo Muslimoota fi kaayyoo jiraatota magaalatti kana baleessuf karaa na baasa ja’u malachaa jira. Namoonni hiriira guyyaa boru irratti hirmaatan qabalee qabaleen(garee gareen) gurmeessuun walitti qindeessee ofuuf karoorfachuun isaa dhagahamee jira. Kana jachuunis namoota gurmii kana alatti gara iddoo hiriira deeman bittineesufi qabuuf waan karoorfate fakkaata. Kanaafu hundi keessan yaroo gara hiriiraa deemtanii fi gara manatti deebitan garee naannoo keessan irraa ka’u wajjiin tahuudhan akka deemtan. Kana malees naannoo Muslimoonni baayinaan itti argaman kaadreen mana manaan deemu dhan “hiriira guyyaa boru hindhufina, haga nama barbaannu galmasinee jirra” jachuun Muslimoota hiriira irraa hambisuuf socho’aa jiraachun isaanitis beekamee jira. Iddoo hiriirri ittin gaggeefamu(dirree masqal/abiyoot) hawaasni magaalatti akkaata itti dhufeen garee gareen qoqqoodamee akka dhaabatu godhuun namoonni haaroyni garee biraa keessatti akka hin makamne goochufiis yaadanii jiran. Way ajaa’ibaa!! Guyyaa muraasa dura mana hiriira kana irratti hin hirmaanne tarkaanfiin akka irratti fudhatamu sodaachisaa turan. Harra garuu yoo hirmaattan tarkaanfiin isin irratti fudhanna jachuun sodaachisutti argamu. Yaa Allah waan hundi sii harkaa jira. Kaayyoo isaani kana jalaa baleessi. Shakkii tokko malee guyyaan boruRabbii wajjiin kan Muslimaati. In shaa Allah! Yaadachiisa: Hiriira kana irratti ajaja amiirootan ala sochii kamiyyu godhuun dhorkaa dha. Ajaja amiirota keenya akka hin irraan fanne. Boru yaroo dhan ganama sa’aa 12:00 Abiyoot adababay (masqala adababay)tti haa walgarru! Yaa Rabbii Muslimoota Finfinnee biraa dhabodhu! Allahu Akbar !!!


Labsa if jijjiirraa Adda Bilisummaa Oromiyaa (A.B.O)—Oromia Liberation Front (O.L.F)

Adda Bilisumma Oromiyaa Akkuma firaa fi alaagaaniis hubatutti baroota hagoo dura haala faffaca’insa mooraa qabsoo bilisummaa Oromoo keessatti mudateen qabsaawonni gumaa qaama isaaniifi dhiigaa lafee akkasumaa cinaa qaama ifii warreen gumaacha qabsoo sabaaf godhan gaaga’ama mooraa qabsoo mudate dandamachiisuuf qabsaawonni umrii fi gadaa dheeraa qabsoo sabaa keessa qaban walfunaananii tokkummaa qabsaawota dhugaa fi jaallan shira mooraa qabsoo keessatti yeroo dheeraaf tureen harca’aniis mataa walitti qabee humna qabsoo uumuu fi mooraa qabsoo waaltoytuu firii qabsoo argamsiisuuf Koreen Yeroo ABO umrii bara lamaa olii lakkaawatee as gahee jira. Ijaarsa fi utaba qabsoo biyya keessaa irratti fuullefachaan irree qabsoo hidhannoo cimsuu akeeka duraa yoo godhatu, gamtaan qabsaawotaa firii qabsoo Oromiyaa walaba baasuu dirqamaas godhachuun caasaa jaarmayaa mirkii hoogansa fiixee irraa hanga sadarkaa hawasaattis hujii godhannee as geenye. Sababni ifjijjiirraa kuniis akeeka asiin olii kana maadheyfachuun, garuu maqaleen KY-ABO, KD-ABOn kunneen maqaalee faca’insa irraa itti if funaanan malee dhaabataa hin turre. Akkasumaas qaamni yokaan morni maqaa kanaan akkasuma yaadni walmakaan ummataa fi qabsaawota joonjesse xaliilchuu fi dhaabatatti jijjiiramuuf dirqamne. Kuniis KY-ABO Guyyaa Augest 12, 2013 irraa eegalee Adda Bilisummaa Oromiyaa ti. Jijjiirraan kuni akeeka qabsoo bilisummaa Oromiyaa milkeeysu kamuu hiree caala tolu kan nuuf uumu malee kan gufachiisu akka hin taane mooraa Qabsoo Bilisummaa Oromiyaa, Jaarmayoota, Mornoota fi jaarmaya hawaasa hundaaf ifa tahuu qaba. Akeekni Mooraa qabsoo bilisummaa Oromiyaa waalteysuu fi gamtaa qabsaawota uumuun injifannoo qabsoo Oromoo tan Oromiyaa Walaboomsituun amantaa teenya tan hundeeti. Gamtaa Qabsaawota uumuun mooraa qabsoo waaltoytuu akeeka qabsoo keenya firii itti gootu tahuu amannee tokkummaa qabsaawota Bilisummaa Oromiyaaf carraaqan waliin tokkummaa shaffisaan fiduu nuti Addi Bilisummaa Oromiyaa akka dirqamaatti yoo fudhannu Gurmuulee fi Jaarmayni akeeka fakkaatta kanarra waliin jirruus akka dirqameeyfatan dhaammanna. Yeroo ibsa kenninuus jaarmayni keenya gamtaa Gurmuu qabsaawota dhugaafi cichoota Walabummaa Oromiyaa dhugoomsuuf gurmaayan waliin gamtaa fi mooraa qabsoo waaltoytuun akkasuma hoogansa kutatoota qabsoo kana furgaasaniin akka utubamtee as baatu abdii fi hawwii firiiti ummata keenyaa fi Qabsaawota dhugaa bira kaayyanna Sagantaa siyaasaa, Alaabaa fi Fajjiin jaarmayaa qaama kamuufuu ifaafi qalbii gaariin simannaa hawwina. Oromiyaan Ni Bilisoomti!! Adda Bilisummaa Oromiyaa Oromia liberation Front- O.L.F. Historical back ground. Oromia is located in the Horn of Africa bordering on the north and northwest by Ethiopia, on the east by Ogadenia and Republic of Djibouti, in the Northeast by the regional state of Afar, on south East by the Republic of Somalia, on the south by Kenya, on the Southwest by the regional State of Southern peoples and on the West by regional State of Benishangul. Oromia is the largest land mass in the empire of Ethiopia inhabited by over forty million ethnic Oromos. The Oromo people are among the largest single Ethnic group inhabiting the region and second largest national group in Africa following the Hausa. The Oromo people fashioned democratic Gadaa socio political system by which they have been governed over many centuries peacefully power changing hand every eight years of Gadaa cycle. Towards the end of 19th.century especially during the Europeans scramble for Africa to seize colonial territories Ethiopia with assistance of modern arms from European colonizers, technical and intelligence support occupied the Oromo country after bitter resistance by Oromo people at all times of occupation effort and an imaginable genocide has taken place which boosted the occupation effort of Oromia by Abyssinians. The Oromo people have been continuously challenging the colonial system imposed on them by a barrel of gun. Though, this struggle had been continuing in different unorganized forms in the earlier years in last forty years it has developed modern shape and qualitatively employing guerrilla warfare as a main means to regain the lost dignity at the hand of Abyssinian rulers and their occupying forces. In fact, the struggle of Oromo people has consumed millions of Oromo precious lives. The European colonial powers were instrumental in the campaign for Abyssinian occupation of Oromia and their supply of modern arms, intelligence and training of the armed forces has continued until this very day making our struggle far complex and bitter, creating the living conditions of Oromo peasants’ earthly hell. Beside unrelenting arms supply from foreign powers to Ethiopia lack of highly dedicated and united leadership has contributed to the current predicament of our nation. Regardless of the cost of the struggle in material and human live the pursuit for independence of Oromia is showing great momentum and victory is certain. What makes the current colonial regime of Ethiopia different from all the foregoing successive ones is the shape and color of the political structure that phenotypically sound democratic they employed, intensive effort to make its image sound to outside world has mislead international communities but Fascist in practice within the empire. This fascist colonial regime is currently involved in looting of natural resources, private property of citizens of the colonial territories, excessive abuse and denial of right to life, liberty and pursuit of happiness of Oromo people and people in the territories of nationalities has been excessively violated. Today many countries that were under colonial occupation have achieved their political independence from the colonialists. However, what is shocking is the existence of colonial territories on African soil which many African nations are lacking clue only because of the color of the colonizers of our people and country different to European colonizers. On the other hand we have to also question the cause of our nation’s failure to remedy it. What are we lacking? What steps must be taken? What qualitative change can we make that is different from all organizations before us remains to be our endeavor. To find solutions to our failures, and to move forward with solid unity and strength the Oromia liberation Front (O.L.F.) call upon Oromo intellectuals, our youth, workers, civil servants, religious leaders of all creed and peasants to join the effort of national liberation. Oromo organizations who involved in the endeavors of liberation struggle of all forms before us have tried all avenues of struggle, however the fruit of their effort is not yet insight. We have sought to find all avenues if there is a chance to achieve our goal without military means .However, we have reach a point without which independence of our country and liberty of our people is unthinkable unless we take military option. We want the world community to know that we are not war mongering nation but war has been forced upon us and we have no choice except heroically face it. We understand that war is not a good choice but slavery is worse than war. It is a blessing to die standing than living hundred years on our knees. Our Mission Our mission is to dismantle oppressive political system, and predatory colonial practices, and ensure the birth of democracy in place of antidemocratic governance, to open new avenue of economic progress from which the common man benefits not the ruling elites alone, to anchor peace on strong transparent democratic base, to ensure the right of citizens to worship or not to and at last to erase the last vestige of colonialism from Africa and establish democratic Republic of Oromia whose ruling power is rule of law and power vested in its citizens. Form of struggle. The form of struggle under the Guidance of Oromia Liberation Front (OLF) to liberate Oromo people from colonial servitude would be carried out by joint effort of military operation and intensive diplomatic activities to assemble international support from democratic forces and freedom loving nations for the success of Oromo quest. Friends of the Oromo struggle. The friends of Oromo national liberation struggle are democratic and progressive forces of democratic countries, oppressed nations and nationalities whose painful past is similar to our current predicaments and all freedom loving individuals’ are friends of our struggle. Beside these international forces the people in the colonial territories under Neo Fascist tribalist regime of EPRDF whose painful past and current agony is similar to ours are our natural allies in the struggle for abolition o colonialism and dismantling of Ethiopian colonial empire. 4 who are adversaries of our struggle? Those nations that stand in support of the survival of Ethiopian colonial empire and individuals locally contribute to reinforce colonial statuesque of the empire are arch enemies of our struggle. Oromia. Any territory with in Ethiopian Empire where Oromos are residing within Ethiopia is an occupied territory of Oromo people. 6. Who is an Oromo? An individual whose both parents or an individual whose one of the two parent is an Oromo is Oromo. 7. Who is considered citizen of Oromia? 7.1. Any person of Oromo blood regardless of his place of birth is citizen of Oromia. (See article VI) 7.2. Any person born on the soil of Oromia, on any moving property of Oromia nation is national of Oromia. 7.3. Any citizen of the world who is naturalized by sovereign power of Oromia is citizen of Oromia. 8. Fundamental human right of citizens. 8.1 All inalienable right of human beings shall have full protection of the law without any abrogation by the state. 8.2. All citizens shall have the right to association, demonstration, right to express opinion as individual or groups, right to life, liberty and pursuit of happiness shall be inalienable right under the law of sovereign power of Oromia State and remains law of the land that cannot be altered or abrogated, 8.3. In sovereign State of Oromia both men and woman shall have equal right and women shall have right to compete or hold the highest office of the sovereign State. 9. People are the source of political power in sovereign state of Oromia. 9.1. In sovereign Oromia the people are the source of political power and no one can ascend onto political ladder without the will of the people. 9.2. Citizens shall participate in political life of their country through elected representatives at all levels of administrative structures of the sovereign state. 9.3. Citizens have full right to recall their local, regional and national representatives or any elected officer. The president of sovereign state shall be removed from office only when legislative bodies impeach the president for wrong doing or incompetence and the judiciary approve the ground on which the president has been impeached is found legal and constitutional. 9.4. When found necessary and constitutional citizens of Oromia shall decide important national, regional or local laws through referendum. 9.5. The sovereign state of Oromia shall have three branches of government so that the governing body shall govern democratically and transparently. The three Branches of Oromia state shall be judiciary, executive branch and the legislative. The authority of each branch shall be defined by the constitution and related laws and all branches shall operate harmoniously. 10. Law and the constitution of the land. All citizen of Oromia are under the law. The superiority of the law and constitution is unquestionable. 11. Sovereign of the state of Oromia The sovereign power of the Democratic Republic of Oromia shall operate at all levels democratically .The three Branches of the sovereign power are judiciary, legislative and executive branch. 11.1. Legislative branch. 11.1. Laws of the national government shall be crafted by parliament of the country. All law shall be signed into law by the sovereign of the national State. Regional (provincial states) shall follow similar practice when they make local laws which would be crafted by regional/State/ legislative branch and signed into law by regional law enforcing officer (governor). 11.2. The election of National and local parliament shall be determined by vote casted at the ballot box by the general populace whose right to vote has not been denied by the law. The length of service of each legislature at all level shall be four years. . Law makers shall be elected for extended terms of office until the public vote them out of office. 11.2 The executive branch. 11.2.1. Election to national parliament, regional legislature body and local executive and legislature entity shall be contested by all legally registered political parties recognized by independent election. Candidate(s) who collected highest popular vote shall be certified to hold office. 11. 2.2. All election shall be conducted by secret ballot at all levels and elected candidate shall serve one term of four year and may run for re-election for the second term which is final for executive branches of government at all levels. 11.2.3. The president of Oromia shall be elected by the popular vote of all citizens whose age is appropriate to vote. 11.2.4. The president of Oromia shall be elected for one term of four years. 11.2.5. The president shall have right to contest for same office for second tem which is the final if re-elected. 11.2.6. The responsibility and accountability of the power of the president shall be defined by the law crafted by the legislature of the sovereign power of Oromia. And shall be signed into law after the judiciary justify the constitutionality of the defend power to be exercised by the executive branch. 11.3. The judiciary. 11.3.1. The judiciary’s main duty shall be interpreting the law and protecting it. 11.3.2. Judges shall be appointed by the president of National sovereign executive office and their nomination all be approved by the parliament and thereafter be assigned to benches they are nominated for. 12. Administrations. 12.1. Administrative and employees all state departments (civil servants) shall serve the populace with clean hand, transparently and professionally. 13. Defense national territory and ensuring peace and security of citizens. 13.1 All branches of security, law enforcement forces and national defense shall be established to ensure peace, life and liberty of the general public and to defend national territory effectively. Such bodies shall be effectively trained, equipped with modern technology to execute their national obligation at all level. The function of such body shall be transparent and within the frame work of the law only. 14. National wealth and land policy. 14.1. Land belongs to the citizens of Oromia. The Oromo people shall have full right to own land to build residential and commercial properties. Rural land shall only be owned by those who work on it privately, cooperatively and as large commercial farms. Underground water, rivers lakes, thermal resources and underground wealth such as precious metals, and radioactive minerals shall be property of the national state and its exploitation shall be regulated by the state and the proceeds shall be used for economic developments and improvement of living standard of citizens only. No foreign power shall have sovereign ownership on Oromia Rivers. 15. Economic policy. 15.1. The economic policy of independent Oromia shall be based on market economy. 15.2. The economic strategy of Oromia shall be the one that serve economic growth of the country and up lift the living standard of citizens. The government shall participate in strategic economic ventures that are required by the law and are considered militarily sensitive. 15.3. The economy of the nation and citizens shall be protected by the state at all times. 16. Educational policy. 16.1. Education is free to all school aged children including at institution of higher learning. Teaching of science and technical knowhow shall be expanded intensely. Sport, music, film making and production and creativity of citizens shall be encouraged and financed. Expanded and continuous literacy campaign shall be conducted to enable citizens to read and write. 16.2. Citizen shall have right to obtain training to improve their skills to enable them to compete for employment. Private employers shall have equal right to open up training centers for their employees to improve their productivity through heightened training to attain better skills to increase labor productivity. 17. Public service policy. 17.1. Efficient medical service shall be launched to fight diseases that are epidemic, pandemic (contagion), and sexually transmittable diseases shall be vigorously treated to minimize loss of citizen’s life. 17.2. Services that is necessary to protect the health of Workers, breast feeding mothers, children, elderly people shall be intensified and hugely expanded into rural areas. 17.3. Social services shall be introduced and expanded to meet the needs of physically and mental challenged citizens, woman, children, and unemployed persons. 17.4. The Oromo language shall be the only national language of the sovereign State of Oromia. All government institutions, factories, public service agencies shall use and assist in growth of Afaan Oromo (Oromo language).Oromonization of the economy shall be the base and fundamental tool for the growth of Oromifa (Afaan Oromo) 18. Environmental protection policy. 18.1. Economic growth, scientific advancement and expansion of industries would be priority in a manner that such progress would not have adverse environmental hazards to the public health. Protection of human wellbeing remains a priority of the sovereign State at all level. 18.2. Under all circumstance foreign nuclear discard (waste) and other industrial harmful wastes would not be buried in Oromia. Waste management of local industries shall be managed according to the law. 19. National defense policy. 19.1. Oromia shall build a defense force that protects the territorial integrity of Oromia as prescribed in the constitution. These forces shall remain the vanguard of the nation which would be armed with modern weapons that allows them to be superior to all enemies of the State and that can withstand foreign invasion and capable to suppress internal outlaws. 19.2. Members of Oromia defense force shall participate in international peace keeping mission when request for such mission is presented to the government of Oromia and approved by national parliament and the order to execute such mission is issued by the president of Oromia only. 20. International relation and policy on intergovernmental cooperation. 20.1. The State of Oromia shall have bilateral friendly relations with all democratic forces, governments, Non-government organizations and international organizations at all times. Such relation shall be on equal footings and shall be based on protection of collective economic, political. Military cooperation to ensure regional and international peace needs of all parties interests and respect to integrity and common good of all parties. 20.2. The government of Oromia shall honor all international protocols and agreements. Approved by member States of African Union and United nation and shall enforce such agreements as far as these agreements are not against the interest of Oromia. 20.3. Government of Oromia shall practice at most willingness in spheres of cooperation that strengthen the wellbeing of countries and refrain from interfering in internal matter of other nations. 20.4. Our cooperation with other nations bilaterally is based on common economic progress, peacefulness of all nations to strengthen friendliness. 20.5. The nation of Oromia shall closely work with democratic countries to serve multinational interest that strengthens democratic governance, peace and economic sustainability of all parties. 21. Amendment and applicability of this political program. 21.1. This political program remains in use until sanctioned by the general assembly of all members of Oromia Liberation Front (O.L.F). The power to partly modify or fully change the content of this program remains to be the prerogative of the general assembly of the representatives of all members. The executive committee shall have power to recommend changes that can be implemented by the general assembly. Such change requires two third votes of representatives assembled. O.L.F General Assembly August 2013 Contact Organizational Affairs at- oa@oromialiberationfront.org Spokesperson –sp@oromialiberationfront.org